
ĮVADAS 


Dienoraščius ir atsiminimus istorikai priskiria subjektyvių šaltinių gru- 
pei. Tačiau šie šaltiniai istorijos mokslui yra svarbūs, nes jie atspindi auten- 
tišką rašančiojo santykį su buvusiais įvykiais. Kauno arkivyskupo metropo- 
lito Juozapo Skvirecko (1873-1959) 1941 m. karo pradžios užrašai jau 
įtraukti į mokslinę diskusiją*. Būtų gerai, jeigu išlikę arkivyskupo dieno- 
raščiai būtų išleisti. 

Vilniaus universiteto bibliotekos Rankraščių skyriuje, mons. dr. Pau- 
liaus Jatulio archyve pavyko aptikti įdomų dokumentą — tai arkivyskupo 
J.Skvirecko rankraštis, pavadintas „Iš dabarties ir atsiminimų“**. Rankra- 
štyje pirmasis įrašas datuotas 1944 m. liepos 13 d. Ši data J.Skvireckui bu- 
vo svarbi, nes tą dieną suėjo 25-eri metai, kai jis buvo konsekruotas vysku- 
pu. Pirmuosiuose 17 rankraščio lapų J. Skvireckas ir rašo atsiminimus, su- 
sijusius su konsekracija ir ankstesniu savo gyvenimu: apie Peterburgo dva- 
sinę akademiją, santykius su vyskupu Antanu Karosu, darbą Kauno kunigų 
seminarijoje, kapitulinio vikaro rinkimus po vyskupo Gasparo Cirtauto mir- 
ties, apie įvykius, susijusius su Pranciškaus Karevičiaus paskyrimu Žemai- 
čių vyskupu (vienas iš kandidatų buvo pats J.Skvireckas), arkivyskupą Jur- 
gt Matulaitį ir t.t. Liepos 16 d. arkivyskupas J. Skvireckas pradėjo rašyti 
dienoraštį ir jį rašė iki rugpjūčio 25 d. Čia jis aprašo paskutines praleistas 
dienas Kaune ir savo pasitraukimą iš Lietuvos per Vytėnus, Jurbarką, Pagė- 
gius, Viešvilę, Tilžę, Karaliaučių, Braunsbergą, Frauenbergą iki Vienos. 
Rankraščio pabaigoje yra ištraukos iš vokiečių laikraščių ir iš kelių knygų. 
Visą šią medžiagą galima laikyti arkivyskupo J.Skvirecko bandymu rašyti 
atsiminimus ir pasitraukimo iš Lietuvos dienoraščiu. 

Į mons. dr. P.Jatulio fondą pateko arkivyskupo J.Skvirecko šio teksto 
autografas ir mašinraštis. Mašinraščio tekstas yra redaguotas, koreguota 
vietovardžių ir pavardžių rašyba. Ne visai aišku, kas parengė šį mašinraš- 


* Plg. S.Sužiedėlis. Lietuvos Katalikų Bažnyčia ir holokaustas kaip istorinių tyrimų 
objektas // LKMĄ Metraštis. Vilnius, 1999. T. 14, p. 129. 
** Vilniaus universiteto bibliotekos Rankraščių skyrius (VUB RS). F. 267—489, 

čio tekstą, bet tikrai tai ne paties arkivyskupo darbas. Manytina, kad maši- 
nėle rankraštį spausdino mons. Klemensas Razminas, arkivyskupo sekreto- 
rius. Be J.Skvirecko atsiminimų ir dienoraščio, tarp P.Jatulio medžiagos yra 
ir nemažos apimties arkivyskupo J.Skvirecko biografija; ją, matyt, bus pa- 
rašęs taip pat mons. Kl. Razminas. P.Jatulio fonde yra laikoma ir mons. 
Kl.Razmino archyvo dalis. 

Arkivyskupo J.Skvirecko rankraštį sudaro 55 lapai. Čia publikuojama 
atsiminimai, dienoraštis ir ištraukos iš laikraščių. Rengiant šią publikaciją, 
pagrindu imtas arkivyskupo J. Skvirecko rankraštinis tekstas, bet jį šifruo- 
jant naudotasi ir mašinraščiu. Arkivyskupo J. Skvirecko rankraščio kalba 
netaisyta; pataisyta rašyba ir skyryba. Žodžiai: vyskupas, seminarija, rekto- 
rius, konsistorija, arkivyskupas ir kt., teksto originale rašyti didžiąja raide, 
publikacijoje rašomi mažąja raide. Pataisyta ir vietovardžių rašyba arba pa- 
čiame tekste, arba laužtiniuose skliaustuose. Rankraščio originalo lapai pa- 
žymėti po ženklo // laužtiniuose skliausteliuose. 


Iš DABARTIES ATSIMINIMŲ 
Arkivysk. Juozapas Skvireckas 


[1] 1944.VIL 13. Labai reikšmingos sukaktuvės. Prieš 25 metus 13 
liepos [1919 m.j buvau konsekruotas vyskupu - tituliniu Keramo vysku- 
pu. Konsekruoti prašiau Seinų vyskupą Antaną Karosą'. Asistentais buvo 
Žemaičių vyskupas Pranciškus Karevičius“ ir Vilniaus vyskupas Jurgis 
Matulevičius“. . 

Vyskupas Karosas buvo kitados mano profesorius Žemaičių seminarijo- 
je. Tuo pačiu metu jis tebebuvo ir Žemaičių vyskupo Mečislovo Paliulionio“ 
sekretoriumi. Dėstė moralinę teologiją. Dėstymas buvo paprastas, supranta- 
mas. Jo lotynų kalba, kuria buvo dėstomi seminarijoje visi teologiniai daly- 
kai, o net ir neteologiniai, buvo taisyklinga, sklandi, panaši į kitų profesorių 


' Antanas Karosas (1849-1947) — vyskupas. Mokėsi Kauno kunigų seminarijoje ir 
Peterburgo dvasinėje akademijoje, 1883 m. pašventintas kunigu. Profesoriavo Kauno kunigų 
seminarijoje, 1900 m. — seminarijos rektorius. Buvo vyskupo M.L. Paliulionio sekretorius, 
1907 m. - Žitomiro vyskupo pagalbininkas, 1910 m. — Seinų vyskupas ordinaras, 1926 m. — 
Vilkaviškio vyskupas. 

* Pranciškus Karevičius M/C (1861-1945) — arkivyskupas, paskutinis Žemaičių vyskupas 
(1914-1926). Steigiant Lietuvos bažnytinę provinciją, atsisakė vyskupo sosto ir įstojo į 
marijonų vienuoliją. 

3 Palaimintasis Jurgis Matulaitis (Matulevičius) (1871-1927) - arkivyskupas, Vilniaus 
vyskupas (1918-1925). Popiežiaus Pijaus XI paskirtas apaštališkuoju vizitatoriumi Lietuvai. 
Parengė Lietuvos bažnytinės provincijos įsteigimo projektą. Popiežius Jonas Paulius II 
paskelbė arkivyskupą J. Matulaitį Palaimintuoju. 

* Mečislovas Leonardas Paliulionis (1834-1908) —- Žemaičių vyskupas nuo 1883 metų. 

lot.[ynų] kalbą. Savo pamokas, rodėsi, pasiruošęs gerai. Dėstydamas naudo- 
josi tam tikrais gestais, labai vienodais, nesudėtingais. Klausyti pamokų ne- 
buvo sunku, nesunku buvo jas ir išmokti. Bendrai nė vienas nedejuodavo, 
kad prof. Karoso dėstoma moralinė teologija būių buvusi labai sunkus daly- 
kas, nes tai buvo vienas iš svarbiausių dalykų. Kaip man pačiam sekėsi mo- 
kytis tos moralinės teologijos, šiandieną nebemokėčiau pasakyti. Prof. Karo- 
sas gal mano atsakinėjimus vertino ne prasčiau negu kitų. Kokie buvo gauna- 
mi laipsniai [pažymiai. - A.K.], anais laikais nebuvo skelbiama. Turėjau turė- 
ti neprasčiausį laipsnį iš mor.[alinės] teolo.[gijos] ir aš, nes be geresnių laips- 
nių nebūčiau patekęs į kandidatus, siųstinus Petrapilin į dvasinę akademiją. 
Kartu su manim buvo pasiųstas akademijon Benediktas Erbrederis?, kurs tu- 
rėjo daugiau pretenzijų negu gabumų ir savo lėšomis // [2] važiavo. Kazimie- 
ras Macius“, žemaitis, vidutinių gabumų, bet geras giesmininkas. Apie važia- 
vimą akademijon pranešė man seminarijos inspektorius kan. Justinas Dovida- 
vičius", pavaduodamas tuo metu sirgusį rektorių prelatą Gasparą Cirtautą“. 
Didelių pastangų patekti akademijon nedariau. Neturtas, kone skurdas mano 
namiškių stumte stūmė baigti greičiau mokslus ir pradėti pačiam pelnytis sau 
duonos ir kitiems atsilyginti. Ir kan. Dovidavičiui pasakiau šį tą apie savo 
sunkumus. Jis, žinoma, nuramino mane tuo, kad į akademiją esu siunčiamas 
valdiškomis lėšomis, todėl daug išlaidų neturėsiu. 

Baigęs akademiją gavau paskyrimą vikaru ir miesto mokyklos kapelio- 
nu Ukmergėje. Erbrederis buvo paskirtas kapelionu į Mintaują, o Macius, 
palikęs akademiją po trejų metų su kandidato laipsniu, buvo jau prieš metus 
nukeltas į Zarasus. Vikarauti Ukmergėje teko neilgai. Atvažiavau šv. Onos 
dieną [t.y.] 26.VII, o jau 28.VII gavau žinią, laišką iš vyskupo sekretoriaus 
prof. Karoso, kad esu pristatytas valdžiai patvirtinti profesorium į seminari- 
ją. Laiškas buvo adresuotas į Šiaulius, kurių savo gyvenime nebuvau matęs, 
o iš Šiaulių pasiekė mane Ukmergėje. Seminarijos profesoriumi buvau pa- 
tvirtintas keliems mėnesiams praslinkus, o dispoziciją gavau lapkričio mė- 
nesio pabaigoje su nurodymu, kad mokytojauti teks pradėti po Naujų metų. 
Bet su prof. Karosu teko susitikti šiek tiek anksčiau. // [3] 


* Benediktas Erbrederis (1873—?) - kunigas, teologijos magistras. Nuo 1903 m. dirbo 
Mintaujoje. 

* Kazimieras Macius (1875-1905) — kunigas. Pašventintas kunigu 1899 m. ir paskirtas į 
Zarasus vikaru. š 

* Originale — taip parašyta. Justinas Silvestras Dovydaitis (1834—1901) - kanauninkas. 
Nuo 1894 m. - Kauno kunigų seminarijos profesorius ir inspektorius, 1897-1900 m. — 
rektorius. 

Š Gasparas Feliksas Cirtautas (1841-1913)— vyskupas. Mokėsi Kauno kunigų 
seminarijoje ir Peterburgo dvasinėje akademijoje, vėliau šių abiejų mokyklų profesorius. 
Nuo 1888 m. -— Kauno kunigų seminarijos rektorius, 1897 m. paskirtas vyskupo M.L. 
Paliulionio pagalbininku, o po jo mirties paskirtas Žemaičių vyskupu ordinaru. 

Buvo taip. Seminarijo: rektorius prel.fatas] Dovidavičius dėl ligos buvo 
atsisakęs rektoriaus pareigų, kurios jam buvo pavestos, kada prel.[atas] Cir- 
tautas buvo pakeltas 1898 m. tituliniu Terpijos vyskupu ir Žemaičių vyskupo 
sufraganu. Vyskupas Paliulionis nauju seminarijos rektorium paskyrė prof. 
A.Karosą, savo sekretorių, o sekretorium pasiėmė kun. Al.feksandrą] Damb- 
rauską?. Naujas rektorius turėjo būti instaliuotas su šiokia tokia iškilme refek- 
toriuje, semin.[arijos] mokslo metų pradžioje. Aš buvau sau ramus Ukmergė- 
je ir apie instaliaciją nieko nežinojau. Tik vieną gražią dieną gaunu iš vysku- 
po kanceliarijos oficialų raštą: atvykti Kaunan trims dienoms „po dielam 
služby“. Mano klebonas, man palankus žmogus, pamatęs pakvietimą atvykti 
Kaunan, nieko geresnio negalvojo, kaip pasakyti man, jog turi būti kas nors 
bus pasakęs vyskupui ką negero apie mane, tai dabar aš kviečiamas pasiaiš- 
kinti. Aš nesijaučiau kuo nors nusikaltęs, tai nieko ir nemaniau, tik pradėjau 
daryti žygius gauti iš policijos leidimą važiuoti Kaunan. Leidimą išvažiuoti, 
kad ir trumpam laikui, duodavo policijos viršininkas — ispravninkas. Be leidi- 
mų kunigams važinėti buvo draudžiama. Susekti buvo baudžiami piniginė- 
mis pabaudomis. Policijai reikėjo pristatyti dekano paliudijimus. Vyskupo 
pakvietimas šiuo atveju pavadavo // [4] dekano liudijimą. Gavęs policijos 
raštą atsikėlęs labai labai anksti, gal apie 3 val. ryto, nes norėjau prieš iš- 
važiuodamas atlaikyti šv. mišias, užkąsti pusryčių ir skubėti į Jonavą „kariet- 
ka“, kuri išdardėdavo iš Ukmergės apie 5 val. ryto. Jonavoje reikėdavo patek- 
ti į traukinį, kurs vežė toliau į Kauną. 

Kauno vežikas nuvežė į seminariją. Seminarijoje jau porą metų profeso- 
riavo kun. P.Januševičius!“, geras pažįstamas iš Petrapilio akademijos, kurią 
jis buvo baigęs dvejais metais anksčiau už mane. Pas jį ieškojau prieglaudos. 
Žinoma, visų pirma klausinėjau, kam mane pakvietė Kaunan. Jis nieko nega- 
lėjo paaiškinti. Nebeatsimenu, kas pasakė, kad ir pas vyskupą eiti nereikėsią, 
nes vyskupas Pal.[iulionis] vakare būsiąs seminarijoje, rektoriaus Karoso in- 
staliacijos vaišėse, į kurias ir aš buvau gavęs pakvietimą, gal iš rekt.[oriaus] 
Karoso. Gal ta proga buvau nuėjęs pas Karosą į vyskupo kanceliariją, vaka- 
rop. Jis pasikvietė mane į vyskupo valgomąjį gerti arbatos. Arbata buvo tikrai 
sausa. Vadinama „prancūzįiška| bulka“ be jokio sviesto, be jokių kitų užkan- 
džių, tai ir buvo visi priedai prie stiklinės arbatos. Atėjo vakaras su vaišėmis. 
Pasitikau su kitais vyskupą Paliulionį, pasisveikinau; tuo ir pasibaigė „diela 
služby“. Kadangi jau buvau numatytas profesoriumi, tai gal kan. Karosas su- 
galvojo, pritariant vyskupui Paliulioniui // [5] iškviesti mane į Kauną daly- 


" Aleksandras Dambrauskas, slapyv. Adomas Jakštas (1860-1938) prelatas, 
rašytojas, žymus visuomenės veikėjas. 

9 Povilas Januševičius (1866-1948) — prelatas, teologijos magistras. Nuo 1898 m. — 
Kauno kunigų seminarijos profesorius, aktyvus visuomenės veikėjas. 

vauti jo instaliacijoje. Pykti, žinoma, dėl to nepykau, nes ir ko gi būtų pykti. 
Rytojaus dieną, prisirinkęs Kauno naujienų, grįžau į Ukmergę vikarauti ir 
laukti patvirtinimo į profesorius. Patvirtinimą gavau lapkričio pabaigoje. Pa- 
tvirtintas buvau, pritariant Ukmergės žandarui, kuris rinko žinias apie mano 
ištikimybę ir gavo tradicinį rublį. 

Dėstyti seminarijoje turėjau pradėti po N.[aujųjų] M.[etų]. Mokslui 
prasidėjus, rekt.[orius] Karosas pats nuvedė mane į pirmą pamoką ir prista- 
tė klierikams. Tokia buvo mano, taip sakant, pirmutinė artimesnė pažintis 
su rekt.Loriumi] Karosu. 

Buvo 1901 m. pradžia. Rektoriauti kan. Karosui teko nelabai ilgai. 
1907 m. jis buvo paskirtas tituliniu Dorileo vyskupu ir Žitomiro vyskupo 
Niedzialkowskio!! sufraganu. Rektorius Karosas buvo toks, koks ir seniau 
profesorius. Beveik tykus, ne per daug drąsiai reiškiąs savo nuomonę. Tai 
ryškėjo posėdžiuose, kur seminarijos inspekt.[orius] kun. Kriškijonas!? ban- 
dydavo pravesti savo nuomones. Visi jautėme esantį nemažą tarp vieno ir 
kito antagonizmą. Kriškijonas, sulenkėjęs latvis ar baltgudis, buvo žmogus 
menkai išsilavinęs, negabus, mažo mokslo, bet stipraus „lenkiško“ tikėji- 
mo. Savo lenkiškumu stengėsi įtikti vyresnybėms, suprask — Paiiulioniui, 
kurs gal jį net niekino, bet jo pletkų pasiklausyti nevengdavo. Tos pletkos 
turi būti paliesdavo ir rektorių Karosą, kaip paliesdavo kitus. Karosas buvo 
tykus lietuvis, man, jaučiau, simpatizuodavo ir vieną kartą, gal jau visai ne- 
tekęs kantrybės, kurios pas iį buvo neišsemiamas iždas, neiškentė // [6] ir 
lyg nusiskųsdamas prasitarė, kad Kryškijonas [žr. 12 išn.Įvėl apšmeižęs 
mane ir, rodosi, kitus pas vyskupą. Bet visa tai buvo paminėta labai trum- 
pais žodžiais. Tylėdavo ir tylėdavo, popiet gal kiek pasilsėdavo, o paskui 
vaikščiodavo sode ilgas valandas, nežiūrėdamas, koks buvo oras. Jei buvo 
dargana, vaikščiodavo „po stogeliu“, vadinasi, senoje altanoje. Pasikalbėji- 
mai buvo pradedami oru ir nebuvo įsileidžiama į bet kurias gilybes. Gailė- 
davomės, kad jį vargina Kryškijonas; bet ne ką geresnis buvo Kryškijono 
vieton stojęs kan. Pacevičius!“, iš žemaičių bajorų, didelis kun. Barauskio“ 
bičiulis, lenkininkas kaip ir Kriškijonas, tik truputį kitokio tipo, įpratęs kal- 


" Karolis Nedzialkovskis (lenk. Niedzialkowski) (1846-1911) - vyskupas. Lucko- 
Žitomiro vyskupu paskirtas 1901 m. 

" Originale - įvairuoja pavardės rašymas. Pranciškus Kriškijonas (1845—1928) — 
kanauninkas, Kauno kunigų seminarijos inspektorius. Romoje studijavo 1881-1882 m. 
Pasižymėjo antilietuviškomis nuotaikomis. 

5 Pranciškus Pacevičius (1861-1927) — prelatas, teologijos magistras. Nuo 1905 m. — 
Kauno kunigų seminarijos profesorius, o vėliau inspektorius. 

"* Petras Barauskis (1859-1919) — prelatas, teologijos magistras. Kunigu pašventintas 
1887 m., 1889-1894 m. - Kauno kunigų seminarijos profesorius. Nuo 1903 m. - Kauno 
Švč. Trejybės bažnyčios klebonas. Po vysk. G. Cirtauto mirties išrinktas kapituliniu vikaru. 

bėtis ir lietuviškai, kada po Karoso rektorium buvo paskirtas kan. J.Mačiu- 
lis (Matsulevičius)!? 

Sufraganu Žitomire vyskupas Karosas buvo neilgai, iki 1910 metų. Iš 
čia jis buvo perkeltas į vakuojančią po a.a. vyskupo Baranausko“ mirties 
vietą — Seinų vyskupu. Artimesni mano santykiai su vysk. Karosu buvo nu- 
trūkę. Retai jį tematydavau. Girdėti apie jį taip pat nedaug tetekdavo. 

Kada po pirmojo Didžiojo karo man reikėjo konsekratoriaus, Karosas 
buvo seniausias Lietuvos vyskupas ir man gerai pažįstamas. Taigi jį prašiau 
// (7) pakonsekruoti mane. 

Pirmuoju asistentu buvau pasirinkęs savo šefą Žemaičių vyskupą Pran- 
ciškų Karevičių. Man jis buvo nelabai sena pažintis. Žemaitis, kunigo 
mokslus ėjęs Petrapilio seminarijoje ir Akademijoje, kunigavęs Petrapilyje 
ir plačioje Mohilevo [Mogiliovo] arkivyskupijoje, buvo šiek tiek žinomas 
kaip lietuvis. Asmeniškai iki jo konsekracijai, rodosi, nebuvau jo matęs. 
Todėl pirmuoju pasimatymu tenka laikyti tą, kurs įvyko 1914 m., kada aš, 
kaip Žemaičių kapitulos kanauninkas, buvau nuvykęs atstovauti savo kapi- 
tulai naujai paskirto Žemaičių vyskupo Karevičiaus. Susitikome prokated- 
ros zakristijoje, pareiškiau savo pagarbą, gavau pakvietimą į konsekracijos 
iškilmes. Daugiau išsikalbėti neteko. Rodosi, ten pat zakristijoje išgirdau iš 
kun. Laukaičio'', kurs taip pat buvo atvažiavęs į konsekraciją, kad aš esąs 
pakeltas Karevičiaus pristatymu į kapitulos prelatus. Žinia padarė nemalo- 
nų įspūdį, nes rodėsi, kad naujas vyskupas, dar nepadaręs ingreso, jau pra- 
deda šeimininkauti!*. Nejaudino manęs ir ta aplinkybė, kad vysk. Karevi- 
čius turėjo nugalėti tam tikrus sunkumus su mano patvirtinimu Departa- 
mente (Prie Vidaus reikalų ministerijos veikė Kitatikių dvasinių reikalų de- 
partamentas. - 4A.K.] , nes pasirodė, kad aš anksčiau pristatytas vyskupo 
Cirtauto į prelatus, jau buvęs rusų valdžiai „neblakonadėžnij“. Nelabai pati- 
ko ir kompanija. Tuo pačiu metu buvo vysk. Karevičiaus paskirti į kapitulą 
Aleks.[andras] Dambrauskas, kun. Olšiauskas'? ir Pov.[ilas] Januševičius. 


"5 Originale - taip parašyta. Jonas Mačiulis-Maironis (1862-1932)-— prelatas, 
teologijos daktaras, poetas. Nuo 1909 m. — Kauno kunigų seminarijos rektorius. 

6 Antanas Baranauskas (1831-1902) — vyskupas, poetas. Seinų vyskupijos vyskupas 
1897-1902 m. 

" Juozas Laukaitis (1873-1952) - prelatas, visuomenės veikėjas. 

!8 Apie šį vyskupo Pr. Karevičiaus žingsnį galima paskaityti ir jo paties atsiminimuose. 
Žr.: Paskutiniojo Žemaičių vyskupo Pranciškaus Karevičiaus atsiminimų fragmentas / 
Parengė A. Katilius // Lietuvių atgimimo istorijos studijos: Atgimimas ir Katalikų Bažnyčia, 
Vilnius, 1994. T. 7, p. 452-487. 

P Originale- taip parašyta. Konstantinas Olšauskas (1867-1933)- prelatas, 
visuomenės veikėjas. Mokėsi Kauno kunigų seminarijoje ir Peterburgo dvasinėje 
akademijoje. Po vyskupo G.F. Cirtauto mirties buvo keliama kandidatūra į Žemaičių 
vyskupus. 

Dėl šių paskyrimų kapitula darė Eksc.[elencijai] Karevičiui savo pastabų. // 
[8] Kaunan atvykęs vysk. Karevičius savo garsiame pamoksle savotiškai iš- 
garbino daugelį. Įvardžiai ar be vardo buvau paminėtas ir aš kaip Šv.[ento- 
jo] Rašto vertėjas. Tie pagyrimai neįstrigo giliau į mano atmintį. 

Vyskupas Karevičius buvo paskirtas gegužės mėn.fesį] 1914 m.fetais]. Ką 
tik buvo atvykęs Kaunan ir jau turėjo vykti svetur. Prasidėjęs karas užklupo 
vysk. Karevičių už vyskupijos sienų. Sugrįžęs į vyskupiją buvo sustojęs ku- 
riam laikui Panevėžyje, paskui teko persikelti į Rusijos gilumą. Karui ilgiau be- 
sitęsiant ir vokiečiams įsigalėjus Lietuvos srityje vyskupui Karevičiui pavyko 
sugrįžti iš Rusijos į vyskupiją per Stokholmą. Man teko ilgiau bastytis po Rusi- 
ją ir saugoti konsistorijos popierius, kuriuos galų gale suvalstybino koks tai lie- 
tuvių komunistų komitetas, ir kitus, kuriuos pavyko išsiųsti paštu Berlynan, jau 
šiek tiek santykiam tarp Vokietijos ir komunistų Rusijos susitvarkius. 

Sugrįžau 1918 metais rudeniop, apsigyvenau seminarijoje, kur vėl tę- 
siau profesoriaus darbą ir ką ten dirbau konsistorijoje. Tiems patiems me- 
tams baigiantis, buvau, vysk. Karevičiaus neatsiklaustas, pastatytas kandi- 
datu su kitais (?) į vyskupus pagalbininkus. Apie savo kandidatūros praėji- 
mą sužinojau, kada Jo Em [inencija] kard. [inolas] Gaspari“ pranešė vysku- 
put Karevičiui, jog Šventasis Tėvas Benediktas“! sutiko paskirti mane vys- 
kupu augziliaru Kaunan. Buvau prekonizuotas 10 kovo 1919 m.fetais]. 

Vieną kartą važiuodamas nauju automobiliu kartu su J.E. vyskupu Ka- 
revičiumi anapus Nemuno įsikalbėjau // [9] su juo ir pasakiau, kad mano 
kandidatūra į vyskupus buvo jau gana senai pastatyta. Tai jam, kaip atrodė, 
buvo naujiena. Su ta ankstesne kandidatūra buvo toks reikalas. A.a. vysku- 
pas Cirtautas, žinoma, man nieko nesakydamas, parašė Romon, prašydamas 
Šv. Tėvą Pijų X" paskirti mane vyskupu auxiliari. Tai buvo 1913 m. ar gal 
jau 1912 m. Paskyrimas priklausė nuo Petrapilio Departamento Inostranich 
Ispoviedanij. Romoje apie pastatytą mano kandidatūrą didelės paslapties 
nelaikyta. Ten buvo prel.[atas] Skirmuntas“?, kurs globojo tr lietuvių baž- 
nyt.[inius] reikalus. Domėjos jau ir buvęs, - gyvenęs anuo metu Romoje, — 
arkivyskupas Simonas““, kitados mano rektorius ir profesor.[ius] Petrapilio 


* Pietro Gasparri- kardinolas (1852-1934). Popiežiaus Benedikto XV paskirtas 
valstybės sekretoriumi (1914—1930). 

2! Benediktas XV, Giamo Della Chiesa (1854-1922) — popiežius. Šventasis Tėvas 
Pijus X 1914 m. birželio mėn. pakėlė kardinolu, o po dviejų mėnesių išrinktas popiežiumi. 

2Pijus X, Giuseppe Melchiorre Sarto (1835-1914) popiežius. Nuo 1893 m. — 
kardinolas, o po popiežiaus Leono XIII mirties išrinktas popiežiumi. 

3 Kazimieras Skirmuntas (1861-1931) — prelatas. Informuodavo Šventąjį Sostą apie 
katalikų padėtį Lenkijoje ir Lietuvoje. 

2 Pranciškus Albinas Simonas (Symon) (1841-1918 ) - arkivyskupas, teologijos 
daktaras, Mogiliovo arkivyskupo Simono Martyno Kozlovskio sufraganas, 1897 m. 
ištremtas į Odesą. 1901 m. leista išvykti į užsienį, apsigyveno Romoje. 

Akademijoje. Vienas ar ki jas gavo žinią apie Cirtauto prašymą ir papasako- 
jo studijavusiems Romoje lietuviam, kaip mano kandidatūra priimama Va- 
tikane. Kliūčių nerasta. Padaryta tik pastaba, kad kandidatas jaunokas, nors 
man „Jau ėjo 40 metai. Man iš Romos raštu pranešė apie visa tai kun. Šo- 
vys?, sveikindamas entuziazmo pilnais žodžiais, ir, rodosi, kunigas Noižer- 
skis2? iš š Liublino. 

Taip Romoje kandidatūra buvo pastatyta ir priimta. Bet reikėjo gauti 
sutikimas rusų valdžios. Vysk. Cirtautas ne tik sirguliavo, bet buvo ir visiš- 
kas ligonis. Nelengva jam buvo atlikinėti sunkesnis darbas. Nežinau, ar jis 
prieš išvažiuodamas Berlynan operacijai suskubo parašyti Petrapilin ar 
[ne]. Kad buvo parašęs apie pakėlimą į prelatus, tai žinau. Berlyne J.E. Cir- 
tautas mirė ir Kaunan sugrįžo tik jo lavonas. Prelatūra buvo įstumta „pod 
sukno“ [atidėta į šalį], o su ja gal ir kandidatūra // [10] į auxiliarus. J.E. 
vysk. Karevičiui pasirinkus sau kandidatus į vyskupus pagalbininkus, nebe- 
reikėjo prašyti Petrapilio malonės ir mano kandidatūra galėjo praeiti be 
cenzūros (gal su 6 metų pavėlavimu). 

Nežinau, ar žinojo ką nors apie mano pirmąją kandidatūrą mano kolegos 
kapituioje, kada buvo renkamas kapitulinis vikaras, mirus a.a. Cirtautui. Bu- 
vo mūsų kapituloje prelatas Styravičius“', Maironis-Mačiulis, kan. Pacevi- 
čius, kan. Barauskis ir aš. Susirinkome į prelatų koplyčią. Prelatas Stiravičius 
aiškiai agitavo už mano kandidatūrą ir man tai atvirai pasakė. Kiti neagitavo. 
Pradėjome balsuoti. Aš gavau du balsu, Maironis vieną, Barauskis vieną ir 
Pacevičius vieną. Vadinasi, už mane balsavo prel. Stiravičius ir Maironis, aš 
balsavau už Maironį, Barauskis ir Pacevičius — vienas už kitą. Daugumos ne- 
buvo. Sudeginę ar nesudeginę pirmojo balsavimo korteles, balsavome antrą 
kartą. Rezultatas buvo tas pats. Aš — 2 balsu, kiti - po vieną. Bandome trečią 
kartą, bet čia mano šalininkai nusileidžia ir atiduoda balsus už Barauskį. Tuo 
būdu jis gauna 3 balsus. Aš vėl atiduodu savo baisą už Maironį. Pacevičius 
gauna Barauskio balsą. Dauguma tuo būdu tenka Barauskiui ir jis gauna ka- 
pitulinio vikaro pareigas, kurias jam teko eiti gana ilgai, negaunant Petrapilio 
patvirtinimo. Dėl to patvirtinimo tenka susirašinėti su Petrapiliu. Patvirtini- 
mas ateina tik tada, kada jau buvo priimta vysk. Karevičiaus kandidatūra į 
Žemaičių vyskupus. Lenkiškas Barauskis buvo Petrapilyje nepriimtinas // 
[11] į vyskupus, todėl vysk. Karevičiui jis nebuvo pavojingas varžovas; bet 


“ Klemensas Šovys (1886-1956) kunigas, teologijos daktaras. Romoje studijavo 
1908-1913 m. 

2 Kun. Noižerskis, daugiau duomenų nerasta. 

* Originale — pavardės rašymas įvairuoja. Romualdas Styravičius (lenk. Styrowicz) 
(1841-1915) — prelatas, teologijos magistras. Kunigu pašventintas 1870 m. Nuo 1888 m. — 
Naujamiesčio klebonas ir Panevėžio dekanas; 1913 m. - Žemaičių vyskupijos kapitulos 
prepozitas. 

kažin kaip būtų buvę, jei kapituliniu vikaru būtų išrinkę mane. Nėra negali- 
mas dalykas, kad būčiau jau tuomet pasirodęs Departamentui ar Kauno gu- 
bernatoriui persona non grata. Panašią nemalonę buvo labai nesunku nusipel- 
nyti. Visur yra Divinae Providentiae keliai. 

Kaip tik atėjo žinia, kad Šv.[entasis] Tėvas skiria mane auxiliaru, vysk. 
Karevičius tuojau paskyrė savo generalvikaru. Generalvikaraudamas pradė- 
jau ruoštis prie konsekracijos, laukti bulės etc. Toks buvo laikas, kad nebu- 
vo galima nieko gauti, nieko susilaukti, niekur nuvažiuoti. Vietoj bulės at- 
ėjo nuncijaus Ratti“* raštas iš Varšuvos, kuriuo buvo pranešta, jog galiu pri- 
imti sacra, nelaukdamas bulės. Buvo sutarta diena; J.E. Karevičius buvo čia 
pat, vysk. Karosas atvažiavo iš Marijampolės, kur laikinai gyveno, nes jo 
sostinė Seinai buvo užimti lenkų. Su nemažu vargu atvažiavo ir vysk. Jur- 
gis Matulevičius iš Vilniaus. 

Vysk. Karevičius buvo padovanojęs mėlyną juostą, gal ir pijusę, o taip 
pat savo cappa magna. Iš jos pasisiūdinau pirmąją mėlyną sutaną (jos dabar 
jau nebeturiu). Baltus batukus turi būti buvau gavęs taip pat pasiskolinti. 
Tuo būdu viršuju būdu buvau pasiruošęs konsekracijai, nes kaipgi būtų at- 
rodę, jei būčiau buvęs konsekruotas juodoje sutanoje... Svarbus buvo kon- 
sekracijai svečių klausimas ir vaišės po konsekracijos. Čia taip pat padėjo 
geri Žmonės, seminarijos vadovybė — Maironis ir kiti. Pats gal padariau ke- 
Ietą vizitų, bet ne per daugiausiai. Grįždamas iš Rusijos paskutinius 15 rb 
atidaviau vežikui už atvežimą iš stoties į seminariją. Nuo to laiko iki kon- 
sekracijai negalėjau susikrauti didelių kapitalų, tai ir neturėjau teisės daryti 
kokių nors didesnių išlaidų vaišėms. O vis tik jos išėjo gana didelės. Semi- 
narijos refektorius buvo kone pilnas svečių. Stalai buvo apkrauti Dievo do- 
vanomis ir prie jų jau aš buvau // [12] pripratęs. Mat seniai buvo praėjusios 
(bent palyginamai) pirmosios dienos po sugrįžimo iš Rusijos 1918 m. rug- 
sėjo mėn.[esį]. Anuomet atėjęs į refektorių pirmą kartą su nemažu nustebi- 
mu mačiau, kaip daug duoda valgyti tame refektoriuje ir kokių gerų dalykų 
ir keletą dienų be mažko tikėjau, kad taip iškilmingai pietaujama, nes nori 
pagerbti grįžusį iš Rusijos vadinamąjį tremtinį, kurs ten buvo gerokai išal- 
kęs, nes ne kartą turėjo tenkintis gaunam[a] kortele duona - 1/8 svaro, ir tai 
kepta iš kažin kokių avižieninių ašakų, kurių jokiu būdu nebuvo galima nu- 
ryti. Tiesą sakant, ryti jų ir nebandydavom, nors jų būtų buvę ir svarai. Sek- 
davosi išsiversti kitaip, tekdavo ir papasninkauti. Neatrodžiau nutukęs, bet 
seminarijoje stalas buvo tik normalus ir nė kiek nepakeistas mano intencija. 


2 Achille Ratti (1857-1939), nuo 1922 m. — popiežius Pijus XI. 1918 m. popiežius 
Benediktas XV paskyrė A.Ratti apaštaliniu vizitatoriumi Lenkijai ir Lietuvai; 1919 m. kovo 
30 d. Vatikanui pripažinus Lenkiją de jure, pakeltas arkivyskupu ir paskirtas nuncijumi 
Lenkijoje, o Lietuvai liko kaip apaštalinis vizitatorius. 

Vaišės neapseina be kalbų. Buvo kalbų ir mano konsekracijos vaišėse. 
Buvo jų daug. Sveikino mane mano šefas vysk. Karevičius, girdamas 
Šv.[entojo] Rašto vertėją ir gabų bene administratorių mano asmenyje. At- 
simenu, jam dėkodamas pasakiau, jog ką darau, darau žiūrėdamas į vyres- 
niųjų ir labiau už mane prityrusių pavyzdį. Kitų kalbų, savaime supranta- 
ma, nebeatsimenu. Dar viena tačiau labai įstrigo į mano atmintį, tik ne savo 
turiniu. Tarp svečių buvo pakviestas į vaišes koks ten Japonijos kariškis, 
kapitonas ar pulkininkas. Jis priklausė santarvininkų komisijai, kuri buvo 
atsiųsta Lietuvon paskelbus jos nepriklausomybę. Kažin kas pasiūlė ir jam 
prabilti. Neatsisakė, tik norėjo žinoti, kuria kalba labiau tiktų kalbėti, rusiš- 
kai ar angliškai. Jo kaimynas // [13] pareiškė nuomonę, kaip labiausiai tiktų 
Japonų kalba, - ji labiausiai sudominsianti klausytojus, nes bus visiems tik- 
ra naujiena. Karininkas sutiko ir pradėjo kalbėti. Kalbėjo gana ilgai. Pama- 
žu pradėjo karščiuotis ir gal kiek painiotis. Paraudo kaip sugautas, lyg kad 
kas nors būtų supratęs bent vieną žodį iš jo kalbos. Bet žmogus, matomai, 
norėjo pakalbėti rimtai tokios iškilmės proga, tai ir stengėsi. Už savo kalbą 
iš visos publikos susilaukė gausaus rankų plojimo. O man paliko atsimini- 
mas. Tiek apie vaišes ir jų kalbas. 

Antras asistentas konsekracijoje buvo Vilniaus vyskupas Jurgis Matu- 
levičius. Kilęs iš Užnemunės. Seminarijos mokslus ėjo Kelčiuose [Kelcuo- 
se], o uždarius čia seminariją, tęsė juos Varšuvoje. Iš Varšuvos atsiųstas i 
Petrapilio akademiją buvo vienu kursu vyresnis už mane. Mokėsi labai ge- 
rai; buvo didelių gabumų žmogus. Jo atsakinėjimas neretai būdavo daug 
rimtesnis negu pačių profesorių paskaitos. Jis ir iš menkos prof.[esoriaus] 
paskaitos padarydavo rimtą dalyką. Jam čia labai gerai tarnavo [ne tik] la- 
bai graži iškalba, ilgainiui virstanti bent kiek monotoniška, bet ir pats bal- 
sas. Jau Akademijoje būdamas jis rūpinosi marijonų atgaivinimo reikalu. 
Draugai to nejautė. Bandymai rasti daugiau šalininkų niekam nebuvo įky- 
rūs. Baigęs mokslus Petrapilyje / [14] studijavo dar Šveicarijoje, Friburge 
ir čia kūrė marijonus“'. Buvo vėliau pakviestas profesoriauti į Petrapilio 
akademiją; bet ilgai čia nebuvo. Šaukė jį kitur, gal ypač marijonų reikalai. 

Po pirmojo didžiojo karo, iškilus klausimui apie kandidatus į Vilniaus 
vyskupus, kažkas tokį kandidatą matė kunigo Olš.[ausko] asmenyje. Jis buvo 
pasiūlytas Romai. Ap.[ašta]lų Sostas kantrus. Klauso gal nė nesišaukdamas 
visokių pasiūlymų, bet ne visus priima. Ap.[ašta]lų Sosto atstovas Miūnchene 
atsakė gana trumpai: Šv.[entasis] Tėvas sutinka, kad Vilniaus vyskupu būtų 
lietuvis, bet ne kun. Olš.[auskas]. Jei norite, imkite Matulevičių. Gal ne vi- 
siems patiko ta kandidatūra, bet atsisakyti nebuvo galima. Jurgis Matulevi- 


2 Marijonų reikalais Pal. J.Matulaitis rūpinosi ne studijuodamas, o kai 1911 m. čia įkūrė 
slaptą marijonų noviciatą. 

čius buvo prekonizuotas Vilniaus vyskupu ir konsekruotas Kaune. Apie jo iš- 
kėlimą į vyskupus aš mažiau atsimenu negu kiti, jau apie tai rašiusieji, tai bū- 
siu trumpai. Vysk. Matulevičius buvo mano mokslo draugas, tikras prietelis, 
su kuriuo visados buvo malonu pasikalbėti susitikus. Dažnai lankydavosi 
Kaune su rekolekcijomis ir kitokiomis progomis. Kartą dalyvavo su savo 
paskaita socialiniuose kursuose. Tai man labai malonu buvo, kad galėjau tu- 
rėti Eks.[celenciją] Matulevičių savo konsekracijoje nors asistentu. // [15] 

Mano konsekracijos sukaktuvės turėjo būti švenčiamos 16 liepos, sek- 
madienį su labai didelėmis iškilmėmis. Ko ten nebuvo numatyta. Komitetas 
toms iškilmėms norėjo padaryti labai daug gražių dalykų. Išėjo kitaip. Iškil- 
mės atidėtos... Gana ilgai darė p. Zikaras“ mano biusto projektą. Tiesą sa- 
kant, jį padarė gana vykusį. Bet biustas turėjo būti pastatytas tam tikroje 
vietoje katedroje. Turėjo būti bronzinis ar koks kitoks. Bet kam čia daug 
kalbėti apie tai, kas negalėjo būti įvykdyta. 

13 liepos 1944 [metų] gal pasiliks daugelio atmintyje kaip nelabai links- 
ma diena. Kauno kunigai tą dieną jau buvo pradėję skirstytis. Katedroje ne- 
buvo kam vargonuoti. Po skaitytų mišių buvo pagiedota Te Deum etc. Daly- 
vavusieji pamaldose katedros kunigai tuojau po mišių buvo atėję sveikinti. Jų 
buvo, rodosi, visi keturi. Kalbos buvo ne linksmiausios. Vėliau, apie 12 va- 
landą, atėjo sveikinti ir daugiau Kauno kunigų. Padėkojau nuoširdžiai ir prisi- 
rminiau savo konsekracijos dieną 1919 metais ir mano pirmąkart suteiktą vys- 
kupišką konsekraciją Rygos vyskupui Antanui [Springovičiui]*. Ji įvyko me- 
tam praslinkus po manosios konsekracijos 1920.VIII.22 dieną Agluonoje, 
Latvijoje. Nebuvo dar ir tuomet visai ramūs laikai. Kito konsekratoriaus ir iš 
kitur vysk. Springavičius“' negalėjo gauti. Vyskupas Karevičius vizitavo sa- 
vo vyskupiją nuo VIII.13 iki X. 8. Važiuoti į Latviją nesiryžo, nors jam vysk. 
Springavičius, kaip Mohilevo [Mogiliovo] arkivyskupijos kunigas, buvo la- 
bai gerai pažįsiamas, o gal ir buvęs jo mokytinis. Man Springavičius buvo 
porą metų // [16] jaunesnis Petrapilio akademijos kolega. Nekviesta ar neras- 
ta konsekratoriaus nei Vilniuje, nei Varšuvoje. Gal dėl to, kad tebėjo karas 
rytuose, netolimoje kaimynystėje. Pasitenkinta manimi, jauniausiu vyskupu 
auxiliaru, ir tai vienu, be vyskupų asistentų. Juos pavadavo du klebonai, ku- 
nigas Jasinskis““, lietuvis, ir dar kas ten. 


30 Juozas Zikaras (1881 11 18-1944 11 10) - skulptorius. 

* Rankraštyje parašyta Rancano pavardė. Juozapas Rancanas (latv. Rancans) vyskupu 
konsekruotas 1924 m. 

*! Antanas Springovičius [tekste — Springavičius] (latv. Springovės, 1876-1958) — 
Rygos arkivyskupas metropolitas. 1920 m. — vyskupas, 1923 m. — arkivyskupas, 1937 m. 
tapo Latvijos metropolitu. 

*2 Danielius Jasinskis (1866--1939)- prelatas. Kunigu pašventintas 1892 m. ir 
pastoracinį darbą dirbo Latvijoje. Nuo 1931 m. — Latvijos lietuvių sąjungos pirmininkas. 

Konsekracijos diena į rasidėjo lietumi, nors lijo ir anksčiau. Kadangi 
konsekracijos mišios buvo laikomos ties Agluonos bažnyčios durimis, tai 
lietui lyjant nebūtų buvę visiems labai smagu, tai teko su mišių pradžia luk- 
telėti daugiau kaip valandą. Ir pasisekė. Lietus nustojo lijęs, o paskui dan- 
gus ir visai išsiblaivė. Gražu buvo žiūrėti nuo provizorinio altoriaus suplau- 
kusius iš visos Latgalijos katalikus pasižiūrėti savo pirmojo vyskupo latvio 
konsekracijos. Pilna buvo žmonių didelė aikštė ties bažnyčia, bet pilni jų 
buvo ir keliai, kuriais iš visų pusių buvo iš apylinkės važiuojama į tą aikštę. 
Tie keliai ėjo vingiais, tai pilni latvių vežimėlių, kaip toli akis siekia, darė 
įspūdį lyg kokių išsiraičiusių žalčių javais dar apaugusiuose laukuose. 

Laimingai baigus konsekraciją, buvo vaišės. Jose dalyvavo daugybė 
kunigų, latvių vyriausybės atstovai etc. Kalbėjo kalbas, turėjau kalbėti ir aš, 
nors kalbos man vis dar tebebuvo naujiena. 

Rodosi, rytojaus dieną vysk. Springavičius darė ingresą, sakė pamokslą 
ir labai smarkiai barškino vyskupiška lazda į savo provizorinį sostą. // [17] 
Kaip laimingai buvau atvažiavęs, naudodamasis visu Latvijos vyriausybės 
palankumu, kurios kai kuriuos narius patariamas turėjau aplankyti, taip lai- 
mingai ir grįžau, rodosi, vieną naktį pernakvojęs Rygoje pas gerą pažįsta- 
mą, dabar jau mirusį a.a. kun. Joną Valavičių“*. Tokių atsiminimų pasiliko 
iš anų dabar jau senų laikų, o vis dar taip gyvų, lyg kad jie būtų buvę jei ne 
vakar, tai ne seniau kaip pernai. | 


1944.VII.16. Sekmadienis. Šiandien buvo numatytos didelės iškilmės. 
Jos buvo mažiau negu kuklios. Buvo katedroje atlaikyta suma ir atgiedota 
Te Deum. Kunigų buvo pakankamai. Visa ką slegia karas. Vakarais tenka 
laukti aliarmų ir eiti į slėptuvę. Vakar ir dienos metu, vakarop buvo atskridę 
keletas lėktuvų, gal apie 10, į kuriuos šaudė smarkiai zenitinė artilerija. 
Toks šaudymas tai labai piktas žaidimas. Nesimatė, kad būtų pataikyta, bet 
žmonės kalbėjo, kad buvę vienas ar du pataikymai. Šiandien dienos metu, 
kad ir neilgai, bet vėl teko girdėti priešlėktuvinės artilerijos šaudymą. Prieš 
porą dienų naktį atskridę lėktuvai, ar lėktuvas, numetė bombų į aerodromą 
ir kažin ką ten padegė. Gaisras buvo matomas visą valandą. 


1944.VII.17. Gardinas esąs paimtas. Bolševikams likę 68 kilometrai 
iki Vokietijos sienos. Esą paimta Beroza Kartuska. Koki[a] jos strateginė 
reikšmė, neturiu supratimo. Tik kažin ką atsimenu, jog ten buvo kalinami 


3 Jonas Valavičius (1869- ?)- kunigas, teologijos magistras. Kapelionu dirbo 
Panevėžyje, Mintaujoje, o nuo 1903 m.- Kauno kunigų seminarijos profesorius. Vėliau 
kunigavo Latvijoje. 

Lenkijos politiniai veikėjai, nesutarę su Pilsudskiu““. / [18] Mušamasi ir ki- 
tur. Mušamasi rytuose ir vakaruose, ir pietuose. Pietuose, vadinasi, Italijoje, 
kad ir pamažu, bet vokiečiai stumiamai atgal, užleidžia priešams vieną vie- 
tą po kitos. Normandijoje, kiek galima suprasti iš pranešimų, nei anglams, 
nei amerikiečiams nesiseka. Tūpčioja vietoje, turi didelių nuostolių, kartoja 
vis ta pačią giesmę, kad kur ten puolama. Rytų frontas mažiausiai supranta- 
mas. Kodėl jis taip pairo? Kodėl vokiečiai pasitraukė, ir taip toli? Ar jie dar 
iš tikrųjų mano gintis ir laimėti, kaip rašo laikraščiai ir skelbia vadai. Šiaip 
ar taip, dalis Lietuvos užimta. Užimtas Vilnius. Didelių miestų užėmimas 
buvo skelbiamas Maskvoje labai triukšmingai. Gal taip pat padaryta ir dėl 
Vilniaus. Nežinau, negirdėjau. Girdėjau tik, kad Maskvos lietuviai giedoję 
ta proga tautos [hlimną, grojęs jų ir orkestras, gal iš plokštelių. Gal dabar 
Paleckis“? kelsis į Vilnių? Galima tačiau spėti, kad Maskvos bolševikai ver- 
čiau patys norės valdyti per savo karinius organus, negu užleisti kam kitam. 


1944.VII.20. Bolš.[evikųį veržimasis Kauno link gal kiek sustabdytas. 
Patrankų šūvių, neklausant atsidėjus, visai nebesigirdi. Bandę atskristi lėk- 
tuvai gal taip pat kur nors ilsisi. Karo žymių Kaune, kad ir nutilusiame, ne- 
maža. Degė porą dienų ghetas. Likę tik jo griuvėsiai. Užvakar vakare degė 
vadinamieji Liaudies namai, kuriuose buvęs „Variete“ teatras. Prie gaisro 
prisidėjęs plėšimas kai kurių dalykų. Plėšikai buvo užklupti ir susilaukė 
baisų represijų. / [19] Keletas asmenų užmokėjo savo gyvybe. 

Šiandien kas ten kalbėjęs, kad bolš.[evikai] nuo Kauno esą atstumti, 
per tris dienas 30 kilometrų. Jau nebe pirma diena, kaip nebegalima gauti 
laikraščių. Gal laikraštis galėtų patvirtinti tas žinias. Šiandien kas ten iš 
saug.[umo] policijos buvę užėję į rūmus ir tarnui -durininkui paminėję, kad 
ir ark.[ivyskupo] Kaune nepaliksią. Jei tik bolš.[evikai] prisiartinsią, jie pa- 
imsią automobilį, gausią benzino, rasią šoferį ir ark.[ivyskupą] išvešią. O 
ką gi, gal ir ark.[ivyskupas] pateko į evakuojamus dalykus. Mat dabar vis- 
kas evakuojama. 


1944.VII.21. Vakar buvau girdėjęs, kad labai nukentėjęs nuo šaudymo 
Rumšiškės [Rumšiškių] miestelis. Rumšiškės bažnyčia esanti sudaužyta ar 
sudegusi. Šiandien pasakojo, kad į Pažaislį atėjęs vokiečių kareivis ir atsi- 
nešęs pušką su Švenčiausiuoju ir kieliką, kuriuos jis pasiėmęs iš Rumšiškės 
bažnyčios, susirišęs į pokelį ir atnešęs į Pažaislį, kad ten, Rumšiškėje, kas 
nors jų neišniekintų. Tai gražus to kareivio dievobaimingumo pasireiški- 
mas. Tik nežinia, kodėl patys kunigai nepasirūpino Švenčiausiuoju. Gal bu- 


* Juzefas Pilsudskis (1867-1935) - Lenkijos valstybės veikėjas. 
3 Justinas Paleckis (1899-1980) — visuomenės ir politikos veikėjas. 

vo palikę Rumšiškę, nemanydami, kad bus šaudoma ir į bažnyčią. Bet vis 
tiek paliekant bažnyčią, nereikėjo palikti joje be priežiūros Švenčiausiąjį. 

Ir šiandien radijas vis tebekalba apie atentatą prieš Fūhrerį. Savaime 
suprantama, kad visų smulkmenų sužinoti nėra galimybės. Jungiant įvairius 
ankstyvesnius įvykius į vieną krūvą su tuo, kas pranešama oficialiai apie 
atentatą ir jo pasekas, galima susidaryti tokį vaizdą. Vokiečių generolų tar- 
pe buvo pradėjęs reikštis nusivylimas karu. Buvo ir tautoje defetizmo pasi- 
reiškimų. F[iureris] reagavo pakeisdamas kai kuriuos vadovaujančius gene- 
rolus ir statydamas į jų vietą labiau patikimus žmones. Taip buvo pakeistas 
von Rundstedtas““, kuriam teko sutikti anglų-amerik.[iečių] invaziją, gene- 
rolu von Kluge“", panašiu vadu, bet gal mažiau ryškiu politiškai. Vaidęs 
Belgiją ir dalį Pranc.[ūzijos] generolas Falkenheimas““ atleistas iš savo pa- 
reigų, o į Belgiją įvesta Zivilverwaltungas su SS. Gal panašių pakeitimų pa- 
daryta ir Rytų fronte. // [20] Ar sąryšyje su tais pakeitimais ar be jų paaiš- 
kėjo, kad aukštųjų kariškių tarpe esanti lyg ir organizacija, norinti ar ban- 
danti atimti iš F.[iurerio] valdžią. Po atentato įsakoma visiems vokiečiams 
tų uzurpatorių neklausyti; vadinasi, jie jau buvo bent panašūs į naują val- 
džią. Apie atentato vietą ir laiką nieko nesakoma. Turėjo būti didesnis auk- 
štųjų karininkų susirinkimas ar pasitarimas, kuriame buvo ir F.[iureris] su 
savo bendradarbiais. Tame susirinkime gene[ralinio] štabo puik.[ininkasį 
gr.[afas] Staufenbergas **, 37 metų amžiaus, iš katalikiškos pietų Vokietijos 
šeimos, metęs bombą, kuri plyšusi du metru nuo F.[iurerio] jo nesužeisda- 
ma, tik apsvilindama. Sunkiai sužeistų asmenų buvę keturi ar penki, leng- 
vai sužeistų buvo minima apie dešimtį pavardžių. Atentato kaltininkais, be 
Staufenbergo, buvęs ir kitados buvęs vokiečių gener.[alinio] štabo viršinin- 
kas, F.[iurerio] atstatytas 1938 metais, generolas Beckas““, būdamas vokie- 
čių štabo smegenimis. Staufenbergas ir Beckas jau esą sušaudyti. Kaltinin- 
kus nubausti F.[iureris] pavedęs Himieriui“', kurs paskirtas bendru vidaus 
Vokietijos kariniu vadu (?). Sąmokslininkai būk jau buvę davę įsakymus 
visai Vokietijai, kartu pranešdami, kad F.[iureris] jau nebegyvas; bet tie 
įsakymai dar nepasiekę adresatų, kada prieš juos pradėta reaguoti. Gal dėl 


38 Gerd von Rundstedt (1875-1953) — vokiečių generolas feldmaršalas. 

*7 Hans Hūnter von Kluge (1882-1944) — vokiečių generolas feldmaršalas. Po atentato 
prieš Hitlerį nusišovė. 

* Palkenheimas, daugiau duomenų nerasta. 

* Claus Schenk Stauffenberg (1907-1944) — vokiečių generalinio štabo pulkininkas. 

*“ Ludwig Beeck (1880-1944) — vokiečių generolas. 1935-1938 m.- vokiečių sausumos 
kariuomenės štabo viršininkas, priešinosi Hitlerio politikai ir buvo pagrindinis opozicijos 
vadas. Po 1944 m. atentato nusižudė. 

* Heinrich Himmler (liet. Himleris) (1900-1945) — hitlerinės Vokietijos politikos 
veikėjas. Nuo 1929 m. vadovavo SS būriams, o nuo 1936 m. - gestapui. 

to tuojau po atentato kalbėjęs pats F.[iureris], pasmerkdamas sąmokslinin- 
kus ir laikydamas juos nereikšminga klika. 

Daroma spėliojimų apie tai, kaip laikosi sąmokslo dalykų paliesti kai 
kurie įtakingiausieji asmenys. Gėringas“ buvo pas F.[iurerį] tuojau po 
atentaio ir jo reikalą palaiko. Būk ir Ribentropas“ buvo atėjęs pas F.[iure- 
ri], bet niekas neminėjo Gėbelso““. Jis buvo praeitą savaitę atspausdinęs 
„Reiche“ straipsnį, kuriame visa savo iškalba stojo į bendrą kovą prieš „so- 
vietus“, [su] visa santarve, žinoma, padarant taiką. Ribentropas tos nuomo- 
nės nepalaikęs. Gen.[erolas] Keitelis“* būk esąs atstatytas ar atsistatydinęs 
ir pakeistas kitu. Būk Portugalijoje kito mėn. pradžioje [laukiama] didesnės 
delegacijos su // [21] atsakingais asmenimis, kuri gal bandys kalbėtis apie 
taiką su anglais-amer.[ikiečiais]. 

Gal jau pradeda darytis Vokietijoje situacija panaši į tą, kuri pabaigoje 
praeitojo did.[žiojo] karo. Juk ir ten buvo maištas kariuomenėje. Pakeitimai 
valdžioje, kaizerio pabėgimas, paliaubos etc. 

Panašūs sukrėtimai nesibaigia be didesnių pasekų. 


1944.VII.22. Daug dar tebekalba radijas apie sąmokslą Vokietijoje, 
nors, matomai, jokių tikslesnių žinių neturi. Vokiečių radijas trumpai pasa- 
kė jau vakar, kad gana buvo 6 valandų, kad sąmokslas būtų visai nuslopin- 
tas, suradus visus kaltininkus, kurie visi nubausti, vieni patys nusišaudami, 
kiti batalijonų sušaudyti. Užs.[ienio] r.fadijasį tvirtina, kad sąmokslas 
anaipto! nenuslopintas, kad net nesusekta, kas vadovauja, kad vadai tebeturi 
ryšius su savo sėbrais visoje kariuomenėje, kad stengiamasi užkirsti kelią jų 
susižinojimams įvairiais draudimais, kad imami iš paskirtų generolų pareiš- 
kimai apie ištikimybę etc. Bet visa tvirtinama be rimtesnių įrodymų. 

Žinios iš artimiausio fronto rodėsi kaip ir ramesnės. Bet šį vakarą skel- 
biama visai negerų žinių: skelbia, kad esąs paimtas Panevėžys, todėl brau- 
namasi į patį Lietuvos vidurį. Būk vėl bolševikai] persikėlę per Nemuną į 
pietus nuo Kauno. Šį rytą buvo šaudoma į Kauną iš Užnemunės. Kas ten 
aiškinęs, jog iš seniau perėjusių per Nemuną turėjo pasislėpti kur nors Prie- 
nų miškuose vieną patranką; ji šaudanti. Kad būtų jų daugiau, netikima. Bet 
kas gali žinoti. Kas ten girdėjęs kalbančius vok.[iečius], jog pamažu bus už- 


* Originale — taip rašoma. Herman Wilhelm Goering (Geringas) (1893-1946) 
hitlerinės Vokietijos politikas. 

“ Joachim von Ribbentrop (1893-1946) hitlerinės Vokietijos politikas. 1938- 
1945 m. —- užsienio reikalų ministras. 

“* Originale — taip rašoma. Paul Joseph Goebbels (Gebelsas) (1897-1945) - hitlerinės 
Vokietijos propagandos ministras. 

* Wilhelm Keitel (1882-1946) — vokiečių generolas feldmaršalas. 

leidžiami sovietam visi u žimtieji kraštai; net ir Rytprūsiai, kad privertus 
[Hitlerį] atiduoti valdžią kariuomenei, kuri geriau galėsianti padaryti taiką. 
Būk dabart. „Linis | Kauno Gestapo viršininkas Šmitzas““ pasakęs vyskų- 
pui Br.[izgiui]“', jog jis turįs savo vyriausybės įsakymą nepalikti vyskupų 
bolševikams. Tą pasakymą vargu ar galima laikyti rimtu // [22]. 


1944.VII.23. Vysk.[upas] Brizgys turėjo progos pavažiuoti iki Rumšiš- 
kės [Rumšiškių] ir papasakojo, ką ten matęs. Rumšiškė visa sudeginta. Gal 
išlikęs tik vienas kitas namelis. Klebonija kalne tebestovinti; yra prie jos 
mažas svirnelis. Visi ūkio trobesiai sudegę. Apdegę net medžiai aplinkui. 
Pakalnėje bažnyčia nesudegusi, bet labai sušaudyta. Langai išbyrėję, kai 
kurie su visais rėmais palinkę į bažnyčios vidų. Didžiosios durys prasižio- 
jusios taip, kad tarp dviejų jų sparnų, sukabintų ties viduriu skersiniu už- 
kaiščiu, galima ne be vargo įlįsti į vidų. Vysk.[upas] Brizgys] su savo pa- 
lydovais buvo įlindę į bažn.[yčią]. Viduje visiška netvarka nuo prikritusių 
iš viršaus dalykų. Antrajame altoriuje rado pušką, pilną Švenč.[iausiojo] 
Sakra.[mento]. Neradęs raktelio, tabernakulį lengvai aiplėšė. Pasiėmęs 
Švenč.[iausiąjį] ir palikęs ant kanono lentos parašą, parvežė Š.[venčiausią- 
jų S.[akramentą] į Petrašiūnų bažny.[čią]. Anksčiau į Pažaislį buvo vienas 
kareivis atnešęs pušką su ŠĮvenčiausiuoju] Sjakramentu] ir kieliką, bet tai 
buvo paimta iš koplyčios, kuri buvo įstatyta arti klebonijos kalne. Rumšiškė 
buvo sudaužyta ir sudeginta, puolant ją lėktuvais. Visur miestelyje matyti 
granatų išraustų duobių. Šventoriuje palaidota keletas karių. Visoje Rum- 
šiškėje nesimato nė vieno žmogaus. Dar smulkmena: prie bažn.[yčios] te- 
bestovi nedidelis namelis nesugriautas. Apkasai kasami šiapus Rumšiškės, 
tarp jos ir Pažaislio. // [23] 


1944.VII.24. Radijas pranešė, kad Chelme, kurį sovietai laiko jau len- 
kišku miestu, susidaręs „Polski Komitet Wyzwolenia Narodowego“, kurs 
paskelbęs Lenkijos atstatymą ir paskyręs Lenkijai vadovaujančius asmenis. 
Tas komitetas paskelbęs, kad emigrantinė lenkų vyriausybė Londone esanti 
nelegali. Iš savo pusės, Londono lenkai, pranešdami apie Maskvos suorga- 
nizuotą komitetą, atsisakę jį pripažinti. Apibūdina jį kaip lenkų inteligentų 
grupę, dvejus metus buvusią Maskvoje ir paskutiniais laikais pasitraukusią 
pas save darbininkų atstovybės tam tikrą dalį iš Varšuvos; šiuos Lon.[dono] 


“ Heinrich Schmitz hauptšturmfiureris, Lietuvos saugumo policijos ir SD vado 
pavaduotojas. 

* Vincentas Brizgys (1903-1992)- vyskupas. 1927m. baigė kunigų seminariją 
Gižuose, 1930-1935 m. studijavo Romoje, Grigaliaus universitete, įgijo sociologijos 
licenciatą, filosofijos ir kanonų teisės daktaras. 1940 m. paskirtas Kauno arkivyskupu 
augziliaru. 1944 mm. gestapo internuotas ir išvežtas į Regensburgo karmelitų vienuolyną. 

lenkai vadina komunistais. Gana įdomi, bent pirmu pasižiūrėjimu, 
„P.K.W.N.“ numatoma veikimo programa. Gal pirmas punktas bus tas, kad 
tarp Lenkijos ir Sovietų turi būti taika. Lenkijos sienos numatomos tokios: 
Vakaruose iki Oderiui. Rytprūsiai lenkams, Silezija taip pat. Lenkija turi 
būti stipri. Rytų sienos laisvu „neva“ susitarimu turi būti tokios, kad ten, 
kas yra lenkiška, būtų atiduota lenkams, kas ukrainiška — ukrainams, kas 
baltgudiška — baltgudžių sovietinei respublikai, kas lietuviška — Lietuvos 
sovietinei respublikai. Lenkijos santvarka —- demokratinė respublika, į kurią 
gali įeiti visi, išskyrus hitlerininkus, kurioje bus visos laisvės, taip pat laisvė 
žydams (gal tam tikrų įstatymų ribose), žinoma, ir tikėjimo laisvė. Mini- 
mos, kad ir paskutinėje vietoje, taip pat kat.jalikų] bažnyčios. Joms turės 
būti grąžinti, atlyginti iš jų paimti turtai. Politine tačiau laisve negalės pikt- 
naudoti jokie „fašistai“. Jiems bus griežtai taikomi įstatymai. Žeme aprū- 
pinti bežemiam ir mažažemiam būsiąs įsteigtas žemės fondas, į kurį bus pa- 
imta didesni // [24] pavienių asmenų valdomi plotai, paliekant savininkams 
ne daugiau kaip 50 ha., vokiečių valdoma žemė ir kiti turtai, taip pat bankai 
etc. Bus nusavinama be atlyginimo, tačiau aprūpinant nusavintuosius tam 
tikromis rentomis ar kuo. Iš fondo bus už mažą atlyginimą duodama žemės 
mažažemiam ir bežemiam vidutiniškai iki 5 ha šeimai. Žadama ypatinga 
globa inteligentams. Žemė duodama nuosavybėn; daugiau duodama nusi- 
pelniusiems. Didesni ūkiai paliekami kultūriniams tikslams. Nėra nė žodžic 
apie nacionalizaciją, apie komunizmą. Daug kalbama apie sveikatos aprūpi- 
nimą darbininkų, kaip būna kultūringuose kraštuose. Jei tokią programą pa- 
siūlytų bolševikijoje, ją gal kas nors galėtų pavadinti idealu. Jei ji gerai 
vykdoma Lenkijoje, gal taip pat galėtų būti pagirta. Bet sukurta Maskvos 
atmosferoje ji turės vesti į komunizmą. Yra gestas, ir daugiau nieko. Lenkai 
titulus mėgsta, tai paskelbėjų paskelbta daugybė tų, kurie paskirti įvairiais 
titulais valdyti būsimą Lenkiją. Tuo gali ir pasibaigti. Girdėjau, paminėta 
keletas pavardžių lietuviškai, gal asmenys turėję nuopelnų ar žuvusių kovo- 
jant dėl „Viln.[iaus]. Tarp pavardžių paminėtas pask.[utinėje] vietoje ir 
Ld.Gira'. 


1944.VII.25. Vėl atėjo gandų, kad sovietai veržiasi toliau į Lietuvos vi- 
durį. Esą užimta Ukmergė, Siesikai, Pagiriai. Atrodo, kad vietomis nužy- 
giuota per vieną diena iki 40 klm, nors rodosi, kad toks distansas yra nega- 
limas dalykas. Bet visas // [25] puolimas visame fronte yra taip greit vyk- 
domas, kad nebesuskumba pagalvoti, ar kurie nors distansai yra galimi ar 
ne. Vokiečių radijas praneša, kad visame fronte eina smarkūs gynybos mū- 
šiai. Ypač smarkiais laikonmia mūšius pietuose, gal aplink Lvovą, gal taip 


* Liudas Gira (1884-1946) — rašytojas. 

pat apie Liubliną. Dėl Kauno fronto nepasakoma nieko tikslaus. Tik vieną 
kartą girdėjau išsireiškimą, kad puolantiems sovietams į šiaurės rytus nuo 
Kauno, pro kur bandyta artintis prie Kauno, bolš.[evika]ms padaryta didelių 
nuostolių. Visi radijai mini Lenkijos atstatymo Komiteto įsikūrimą Chelme. 
Vokiečių radijas rusiškai tą įsikūrimą palygino su žydelio pasisakymu, kad 
jis esąs įgaliotas vienos Pietų Amerikos respublikos vardu sveikinti (ar ką 
panašaus) kokį ten sov.[ietų] didžiūną ir į klausimą, kas jį įgaliojęs, drąsiai 
paaiškinęs, kad jis gavęs įgaliojimą iš raikomo (rajoninio komiteto). Išvada: 
Lenkų Komitetas sakosi esąs įgaliotas, bet negali pasakyti, kas jį įgaliojo, 
nes lenkų tauta įgalioti jo negalėjo. Visas Komiteto įgaliojimas galių gale 
esąs iš raikomo, tai yra iš Maskvos. Vadinasi, vok[iečių] radijas rusiškai 
pasisako prieš nauj[ąjį] lenkų komitetą, nors, iš kitos pusės, mano, kad len- 
kų emigrantinės vyriausybės Londone reikalas esąs praloštas. Komitetui 
prikišama, kad žymią vietą jame turi du ministru žydu: Drobucin“? ir dar 
vienas, o taip pat žinoma Vanda Vasilevska““. Iš 15 komiteto narių pusė 
esanti niekam nežinomi žmonės, o kiti komunistai. Pastaba: gal jie ir komu- 
nistai, bet jų skelbiamas Lenkijos atstatymo projektas yra visai ne komuni- 
stinis. Žemės reforma numatoma gal panaši į Lietuvos, o savo detalėse at- 
rodo ne toki[a] radikali. Nuosavybės teisė pabrėžiama net. // [26] Tegul sau 
ir niekas iš to projekto neišeitų; bet jau pats toks projekto pagaminimas, 
ypač dalyvaujant komunistams, reikia laikyti reikšmingu. 

Vysk. Br.įizgysį yra pakėlęs sparnus. Norėtų pasidairyti aplinkui, gal 
pavažiuoti iki Seredžiaus ar Vytėnų ir iš ten stebėti, kur bolš.[evikai] žada 
pasukti. Apie mane galės pasakyti, jei reikės, kad esu senas; sunku man bū- 
tų trankytis savo valia iš vietos į vietą. Jei kas norėtų mane evakuoti, tegva- 
kuoja, jei gali, kur nors į Švediją, ir tai dar pasiklausęs per Berlyno Nuncijų 
Aplašta]lų Sosto, ar man reikia išvažiuoti iš Kauno. Fūreris paskelbė totali- 
nę mobilizaciją Vokietijoje ir okupuotuose kraštuos kariauti ir ginkluotis. 
Tai mobilizacijai vadovaus ministrų kabinetas (?) su Gėringu priešakyje. 
Vykdytoju esąs paskirtas Gobelsas. Priešingoji pusė tuojau suformavo savo 
atsakymą, kad Vokietijos jėgos jau išsekusios. Iš visų kalbų ir visų ginčų 
taip ir rodosi, kad kas gyvas šiandien jau nori taikos. 

Įdomu, ko Anglijos karalius, lankydamas kariuomenę Italijoje, į kurią 
jis yra nuvykęs ir kur jį Neapolyje pasitiko kariuomenės vadas, ko jis iš tik- 
rųjų nuvyko į pietus. Gal pats sau ir savo šeimai ieškodamas poilsio, nes 
juk tos skraidančios torpedos ir kankinančios Londoną ir pietų Angliją, gali 
kam nors sugadinti nervus, pasieks ir Romą, kuri yra paskelbta laisvu mies- 
tu ir panorės pasitarti su Šv.[entuoju] Tėvu, kaip čia geriausia susikalbėti 


* Drobucin, daugiau duomenų nerasta. 
* Vanda Wasilewska (1905-1964) - lenkų rašytoja ir politikos veikėja. 

prie taikos. O kovoti su skraidančiais aitvarais beveik nė negalima, nors, 
anot laikraščių, kovai skiriama apie 10.000 aviacijos žmonių ir net apie 
100.000 pėstininkų prie priešlėktuvinės artilerijos. Kažin kas girdėjęs, kad 
Vilniuje jau esą išleisia pora numerių „Tarybinės Lietuvos“. // [27] Skaityti 
jos gal nebus kam, bent tuo tarpu. Gal bandys siuntinėti ją lėktuvais į toli- 
mesnęs apylinkes. Tokios mados laikosi ir kiti. 

15 pasidavusių sovietams generolų (ir 22 ar 24) pasirašę atsišaukimą į 
vokiečių kariuomenės generolus, karininkus ir visus karius, kviesdami juos 
nebeklausyti H[itlerio] ir liautis kariavus. Tas atsišaukimas esąs platinamas 
fronto ruože iš lėktuvų. 

Londono lenkai nepripažįsta naujo lenkų „patriotų“ komiteto Chelme, 
bet jį pripažįsta Maskva. Užsienio komisaras Molotovas“! paskelbęs doku- 
mentą, kuriuo pareiškia, kad sovietai nemano steigti Lenkijos teritorijoje 
savo administracijos, kad atėjo į Lenkiją tik padėti nugalėti lenkams bendrą 
priešą. Vadinasi, naujas lenkų komitetas galės Lenkijoje tvarkytis kaip no- 
rės, bus laikomas legalia valdžia. O tai vis tik šį tą reiškia. Nežinau, ar pasi- 
girdo, ar tikrumoje buvo pranešta, kad buvusi vakar bombarduota Tilžė. 
Apie bombardavimą Rytprūsių minėta nebe vieną karią. Tik nežinia, iš kur 
atskrenda lėktuvai, iš rytų ar iš vakarų. Nutrūko susisiekimas su Linkuvėle. 
Gal nebeveikia telefonai. Kas ten girdėjęs, kad šiandien išvažiavę visi vo- 
kiečiai, gal iš Kauno. 


1944.VII.26. Kalbama, kad ne tik buvusi bombarduota Tilžė, bet kad 
Nemuno tiltas prie Tilžės esąs sugriautas. Šį rytą buvo kalbama, kad 
sov.Lietai] esą išstumti iš Panevėžio, kurs kovos metu nukentėjęs nemažai. 
Utena esanti visai sunaikinta; jos, taip sakant, visai nelikę. Spaudimas Kau- 
no link didėjąs ir gana daug vietovių jau užimta į pietus nuo Panevėžio. 

Šiandien 18.15—19.05 kalbėjo ministras dr. Gėbels. Nežinau, ar buvau 
kada nors pats girdėjęs jį kalbantį. Kalba jis labai gerai. Balsas rimtas, įtiki- 
nantis. Kalbėjo nepailsdamas kone visą valandą. Ne veltui yra propagandos 
ministerijos šefas. Šiandien kalbėjo daugiausia apie // [28] pasikėsinimą 
prieš Fliurerį]. Pasakė, ką visų pirma sužinojo iš kitų, paskui ką pats girdė- 
jo iš Fiiurerio], kas buvo padaryta sąmokslui likviduoti ir kaltininkams nu- 
bausti; paminėjo, kaip buvo bandyta panaudoti pasikėsinimą nedrausmin- 
gumui kariškių tarpe sukelti; Staufenbergas lėktuvu atskridęs (gal į Berly- 
ną) ir pasakęs, kad F[iureris] nebegyvas, todėl kariai lyg laisvi nuo duotos 
jam priesaikos. Dr. G.[ebelsas] aiškino, kad jis laiko F[iurerio] išsigelbėji- 
mą kone stebuklo Apvaizdos, kuri visa tvarko, pasireiškimu, ir įrodinėjo, 


*! Viačeslav Molotov (tikroji pavardė - Skriabin) (1890-1986) - SSRS politikos 
veikėjas. 

kad Fjiureriui] skirta istor nė misija: išgelbėti Vok.[ietiją]. Tam jis ir laiko- 
mas. Pasipriešinimo, likviauojant sąmokslą, nebuvę jokio. Ypač vienas da- 
linys, kurio karininkas gavęs nurodymų iš F[iurerio], greitai apsidirbęs su 
maištininkais. 

Dr. G[ebels]as gana sumaniai padarė skirtumą tarp sąmokslininkų, ku- 
riuos apibūdino kaip žmones negabius, netinkamus karui, pasenusius etc., ir 
visos karininkijos, kuri negali būti kaltinama ar smerkiama dėl keleto ar kli- 
kos nusikaltėlių. Būdamas paskirtas totalinės mobilizacijos viršininku, dr. 
Gl[ebelsjas nedaug tepasakė apie savo sumanymus, kaip tai bus padaryta. 
Daug žmonių, ar tai vokiečių, frontui ir ginklavimuisi žadąs gauti iš kai ku- 
rių suprastinimų ir sustabdymų ne taip labai reikiamų įmonių. Nemaža tiki- 
si ir iš naujų ginklų, kuriais tačiau pačiais vienais nebus galima laimėti ka- 
ro. O laimėti žadėjo. Mobilizacija su pasėkomis numatoma nuo kelių savai- 
čių iki kelių mėnesių. Laukiama, kad jos įtaka pasireikšianti visų pirma Ry- 
tų fronte. Londone Edenas““, paklaustas, ar jis tebelaiko lenkų vyriausybę 
legalia, atsakė, kad nėra padaryta jokio pakitėjimo nusistatyme ir Mikolai- 
čiko“? vyriausybė tebėra laikoma vienatinė legali.// [29] 

1944.VII.27. Sovietų] kariuomenė artėja. Viena po kitos vieta patenka 
į jų rankas. Mano Pag.falbininkas!, rodosi, vis tebeieško vietos, kur galėtų 
sustoti. Atrodė, ieško kelio kur nors pas salez.[iečius] Vytėnuose. Šiandieną 

susikrovė daugiau savo mantos į pokius ir pagaliau pasakė, kad važiuosiąs į 
Kybartus, sustosiąs su savo šeimininke Prap.[uolenio]“* namuose, kurie esą 
beveik apleisti. Atsisveikino ir išvažiavo. Pradžioje buvę numatyta, kad va- 
žiuosiąs automobiliu, o daiktai būsią vežami sunkvežimiu. Tačiau auto- 
mob.[ilis] pasiliko.- Sunkvežimis vežęs jo savininko daiktus, buvęs kaip ir 
rekvizuotas ir turėjęs prisiimti vežtis, kad ir nelabai noromis, taip pat sveti- 
mą krovinį. Gal turėjo taip pat saugumo atstovą. Išvažiavimo organizavi- 
mas paliko man kai kurių neaiškumų ta prasme, kad nežinau, ar jau iš anks- 
to buvo numatytas ir organizuojamas mano išvažiavimas. Atsisveikinome 
su vysk. Br.[izgiu]. Jis pažadėjo, gal jau rytdieną, vėl apsilankyti Kaune, 
nes ir traukiniai tebeveža bent po keletą keleivių ir turįs pažadą naudotis su- 
sisiekimu automobiliu. Atsisveikinau su mintimi, kad jau tikrai pasilieku 
Kaune. Tik valandai kitai praslinkus ateina iš kancel.[iarijos] p.e. sekreto- 
rius ir pasakoja, kad atėję saugumo pol.[icijos] valdininkai norį su manim 
pasimatyti ir išgirsti mano paties pareiškimą, galų gale paaiškino, kad turį 
iš Rygos įsakymą nepalikti manęs Kaune, o kur nors išvežti. Vieną vadino 


* Anthony Edenas (1897-1977) - anglų politikas. 1940-1945 m. — Anglijos užsienio 
reikalų ministras. 

33 Staniskaw Mikotajczyk (Mikolaičikas) (1901-1966) - lenkų politikas. 1943 m. 
liepą—-1944 m. rugsėjį -emigracinės vyriausybės Londone pirmininkas. 

“ Jonas Prapuolenis — Kybartų muitinės viršininkas. 

Lauciu“?, kitą Šveiceriu““. Tas Šv.feiceris] bene bus jau buvęs pas mane, 
kaip kito vokiečio palydovas, gal prieš keletą mėnesių. 

Taip prasidėjo kaip ir derybos apie mano išvežimą, kurį jie buvo numa- 
tę atlikti kartu su vysk. Br.[izgio] išvažiavimu ir kad mašina buvo palikta 
tik dėl to, kad aš nevažiavau. Atsakiau, kad priešintis negalėsiu, todėl turė- 
siu važiuoti. Tik klausiau, ar jie turi numatę man vietą. // [30] Pasakiau 
p-[onui] sekr.įetoriui], kad nenorėčiau išvažiuoti iš savo vyskupijos, todėl, 
paklausęs jų numatomų vietų, jis turėjo iš mano pusės paminėti vieną kitą 
vietą arkivyskupijoje, gal Šiluvą, ar kitą vieta arčiau Žemaičių, bet taip pat 
Skirsnemunę ir sal.[eziečių] Vytėnus. Saug.[umiečiai] pasakė, kad jie nu- 
mato tuos pačius Kybartus, Naumiesčio kleboniją ir dar kažin kokią vietą 
Vilkav.[iškio] vyskupijoje. Pagaliau per p. sekr.[etorių] pasakiau, kad, jei 
galima, pasirinkčiau ne Šiluvą, kur, sako, esą daug bolš.[evikų], bet Vytė- 
nus prie Skirsnemunės, į kuriuos sakė nebūsią kliūčių nuvažiuoti. Sutarta ir 
10 val. rytryto išvažiavimui. Paaiškinta, kad reikėsią pasiimti bagažo, todėl 
būsiąs reikalingas sunkvežimis. Atsakyta, kad sunkvežimio ieškosią, bet tai 
dalykas esąs nelengvas. — Vakaras iki nakties praleistas pakavime daiktų, 
kuriuos reiktų būtinai pasiimti. Atliktas ir pasiuntimas šio to palaikyti ki- 
tur. Numatyti pavaduotojai Kaune in casu nutraukimo susisiekimo su ordi- 
nariatu. Pirmuoju pavaduotoju numatytas prel.[atas] St.Jokubauskis“", ant- 
ruoju — kan. Dogelis“* — su teise reikalui esant deleguoti kitus paskirtus pa- 
vaduotojus. Kad ir ne per daugiausiai, bet vis tik šiek tiek nervai neleido 
geriau išsimiegoti. 


1944.VII.28. Penktadienis. Sėsdamas į vežimą vysk. Br.[izgys| kam 
ten pasakė, kad gavęs ką tik gerų žinių. Tos žinios šiandien pasirodė buvę 
pranešimai, kad bolš.[evikų] kar.[iuomenė] esanti atstumta nuo Palemono 
už Rumšiškės. Ir radijas skelbė, kad susirėmimai einą į šiaurės rytus nuo 
Kauno. Bet Kauno Žmonės atrodė taip nusiteikę, lyg kad jau būtų puolamas 
pats Kaunas. Dargi kas ten pasakęs, kad partizanai ar kas jau puolę Žalia- 
kalnį ir prasidėję gaisrai. Sunkvežimio mano saugotojai sakėsi negalį jokiu 
būdu gauti, nors buvo bandyta užkliudyti net // [31] penkias vietas. Prisimi- 
nus, kad daug galėtų padėti bent didesnis lengvas automobilis, atsakė, kad 
tokia mintis neatėjusi į galvą, kad pabandysią paieškoti, ir teko nuo 10 val. 
atsisakyti. Buvo užėjęs prel.[atas] Januševičius atsisveikinti. P. sekr.[eto- 


> Laucius — Kauno saugumo policijos tarnautojas. 

* Šveiceris - Kauno saugumo policijos tarnautojas. 

* Stanislovas Jokubauskis (1880-1947) - kanauninkas, prelatas. Mokėsi Kauno 
kunigų seminarijoje, Peterburgo dvasinėje akademijoje ir Romoje. Arkivysk. J. Skvireckas, 
išvažiuodamas į Vakarus, jam pavedė valdyti Kauno arkivyskupiją. 

3š Povilas Dogelis (1877-1951) - kanauninkas, visuomenės veikėjas. 

riui] pranešus, buvo užėję du vald.fininkai] pasikalbėti trumpai, kaip jie sa- 
kė, svarbiausiais reikalais, kurie pasirodė tušti, kone plepalai, mat turėdami 
laisvo laiko siūlėsi daryti ką nors apsaugai meno ir istorinių dalykų. Padė- 
kojau, paaiškindamas, kad šiuo klausimu „nebesą galima kas nors daryti... 
Buvo tai vienas lietuvis teisininkas Tumas““, tik vokiškai tekalbąs, nors mo- 
ka ir lietuviškai, ir kitas, didesnio ūgio vokietis, gal visai nemokąs lie- 
tuv.[iškai]. Kalbėjomės vokiškai. Buvo dar užėjęs p. Zikaras. Nori pasilikti 
Kaune saugoti savo namelio, o čia nėra ko valgyti. Vienam senam žmogui 
nelengva išsiversti. Žmona Kačerginėje, bet ir ten ne pyragai. Paraginau sa- 
viškius, kad tam geram Žmogui padėtų kiek bus galima. 

Vežimo belaukdamas susilaukiau ir pietų valandos. Gavau šį tą užkąsti, 
bet ir valgyti reikia turėti atitinkamą ūpą. Po pietų greitai atsirado ir mano 
palydovai. Sumetėm šį tą į mažutę mašiną, kitus daiktus palikus vežti kitą 
kartą ir gal kitokiu būdu, sėdau į mašiną su savo kapelionu..kun. Čyvu““ 
apie 14.30 val. 

Raudondvary tiltas per Nevėžį buvo pantoninis. Senasis buvo sugriau- 
tas. Kelionė buvo rami. Tik reikdavo kelyje aplenkti ne vieną pabėgėlių ve- 
žimą. Vieni vežėsi daugiau, kiti mažiau. Bet visuose matėsi pasiryžimas va- 
žiuoti kažin kur toli, labai toli. Pravažiavome Vilkiją, prie Seredžiaus per- 
važiavome tiltu Dubysą. Pravažiavome ir Veliuoną, ir Raudonę ir pradėjo- 
me dairytis kelio į Vytėnus. Visu keliu važiavo gurguolės, didesnės ir ma- 
žesnės. Buvo matyti pakelėje besiilsinčių, bet ne per daugiausia. Kieno bu- 
vo tos gurguolės, sunku buvo pasakyti. Gal jos buvo evakuotos nuo pafron- 
tės, gal čia buvo ir maži daliniai ir kareivių, paleistų pasilsėti. Gal buvo ne- 
maža ir rusų, tarnavusių vokiečių // [32] administracijoje. Važiavo sunkve- 
žimiais, mašinomis, važiavo arkliais, jojo raiti. Raitieji dažnai vesdavosi ša- 
lia savęs dar vieną arklį. Buvo ginkluoti šautuvais, buvo ir beginklių. Visur 
matėsi pairimas. Visa darė tikrai blogą įspūdį. Vakariop, po kokių 4 valan- 
dų kelionės (atvažiavę arti 80 klm.), atsidūrėme Vytėnuose. Maža mano 
mašinėlė atgabeno mane, kunigą Čyvą, šoferį ir ginkluotą saugumo polici- 
jos Žmogų. Bagažo porą valizų. Kitas buvo pasilikęs Kaune kitam kartui. 
Prasidėjo ramus vakaras jaukiame saleziečių kampelyje. Nebuvo jiems pra- 
nešta apie atvažiavimą, bet visa buvo parengta ir be pranešimo tokiam atva- 
žiavimui: švarus salonėlis, iš jo dvejos durys į du vienas šalia kito esančius 
kambarėlius, kurių vienas turėjo čia pat ne tik atskirą prausinę, bet ir vieną 


* Tumas, daugiau duomenų nerasta. 

$ Matas Čyvas (gim. 1916) kunigas. 1941 m. baigė Kauno kunigų seminariją. Nuo 
1944 m. — arkivysk. J.Skvirecko asmeninis sekretorius ir kapelionas . Nuo 1949 m. gyvena 
JAV. 

ir kitą patogumus. Visa kuo rūpinosi tėvas inspektorius Skeltys“', kuriam 
kiti, matyti, maža ką tepadėdavo, nors žmonių matės daug. Žinoma, nepa- 
dėdavo, jei nekart prie stalo visas būrys kunigų [būdavo] daugiausia iš Kau- 
no, kuriem Vytėnai buvo etapas ir kurie rengėsi vykti toliau. Vietiniai gy- 
veno įspūdžiais praeitų naktų, kada sovietų lėktuvai skraidžiodavo pro šalį, 
siekdami [bombarduoti] Tilžės ir kitų vietų Rytprūsiuose. Tų lėktuvų išgąs- 
dinti bėgdavo į Vytėnus žmonės į ne visai arti esančią, arčiau pilies įsitaisy- 
tą slėptuvę. Aš tų lėktuvų Vytėnuose nebuvau girdėjęs, todėl visai ramiai 
galėjau mėgoti ir pasilsėti. 


1944.VIL29. Šeštadienis. Šiandien mano palydovai atvežė antrą bagažo 
dalį iš Kauno. Sakė, kad Kaunas jau smarkiau bombarduojamas. Lėktuvai 
dienos metu buvo užpuolę Kauno geležinkelio stotį; bet gynimasis buvęs Ia- 
bai smarkus, taip kad stotis mažai tenukentėjusi. Puolimas tas jau padaręs 
daugiau įspūdžio ir įvaręs baimės. Kunigas Klovas“? buvęs tą dieną Karmeli- 
tuose, grįžęs šiek tiek labiau susijaudinęs, bet nenusiminęs. Bagažą atvežu- 
sieji sakė, kad likusį dar bagažą vežanti ses. Angela““ su seminarijos žmonė- 
mis ir jų atvažiavimo galima laukti tik rytojaus dieną. Važiuodami per Rau- 
dondvarį neberadę pontoninio tilto, bet jo vietoje jau buvęs pastatytas laikinai 
medžių. Gurguolių pakelėje buvę daug ir jos jau buvo apšaudomos iš oro. 
Nuo apšaudymo vienoje kitoje vietoje tekę kurti į krūmus... // 33] 


1944 VII. 30. Sekmadienis. Buvo susitarta su kun. Skelčiu, kad atlaiky- 
čiau šiandien šv. mišias seserims ir duočiau joms šv. Komuniją. Taip ir pa- 
dariau. Apie 10 val. atvažiavo arkliais ses. Angela su likusiais mano daik- 
tais ir kitokiu kroviniu. Atvežė ir vynuogių, kuriomis galėjau pavaišinti vie- 
ną kitą iš Vytėnų gyventojų. Ses. Angela tuojau pradėjo tvarkyti mano 
kambarį. Atrodė, kad Vytėnuose bus galima įsikurti ilgesniam laikui. Gal 
būtų ir daugiau padėjusios tvarkyti tos seserys salezietės, bet ses. Ang.[ela] 
buvo labiau savo žmogus. Salezietės seserys Vytėnuose tai, rodosi, 4 len- 
kaitės, atsiųstos čia iš Vilniaus pavaduoti ses. lietuvaičių, išsiųstų Vilniun. 
Lenkiukės, bebūdamos Vytėnuose, buvo pramokusios kalbėti lietuviškai, 
bet nepadarė įspūdžio rimtų bendradarbių. Nusivilkdamos habitus gal kiek 
per daug buvo pamėgusios pasaulinius drabužius. Rūpestis savo išviršine 
išvaizda, matyti, buvo joms naujas ir, žinoma, labai svarbus dalykas. Girdė- 
jau žodį kitą, kad ir darbininkės jos nekokios. Viena turinti labai daug dar- 


*! Antanas Skeltys SDB (1884-1960) - kunigas salezietis. 1902 m. išvyko į Italiją ir ten 
įstojo į saleziečių vienuoliją. 1934 m. įkūrė saleziečių vienuolyną Vytėnuose. 
Ž Henrikas (7) Klovas (1910-?) — kunigas. 
9 Angela Antanina Braškaitė (1897-1990 ) — vienuolė kazimierietė, 

bo, kitos neturinčios supra :imo apie ūkį. Visa joms turįs nuolat sakyti ir aiš- 
kinti pats kun. Skeltys. Ta, kuri laikoma vyriausiąja, vaikščiojanti šiek tiek 
labiau pasipuošusi ir tik savimi tesirūpinanti. Bet atrodo, kad ir kiti Vytėnų 
gyventojai, senesnieji ir jaunesnieji, mažai tapadedą savo viršininkui. Gal 
jis ir nelabai šaukiasi jų pagalbos įpratęs portare jugum ab adolescentia sua. 

Visa diena buvo rami. Karas rodėsi esąs lyg už kalnų. Daugiau teko pa- 
sivaikščioti parke, kurs įdomus visais atžvilgiais. Didžiausi parko įdomy- 
bė — žinoma, senovinė pilis, dėl kurios ir pati vieta vadinama Zomkum (nuo 
lenk. zamek). Ta pilis turi formą trikampio (ar pasagos). Sparnas į vakarus 
turi viename ir kitame gale po labai aukštą bokštą. Šiaurinio bokšto viršuje 
įtaisyta vieta — lizdas gandrui, ir tai dar aukštyn pakeltas ant stiebo. Pietinis 
bokštas turi gilų giliausį rūsį, lyg kokį šulinį. Tame rūsyje buvęs kalėjimas, 
kuriame galėjo laikyti kare paimtus belaisvius. Bokštai išsilaikę dar paken- 
čiamai. Šiek tiek sulopyti galėtų stovėti gal dar ilgus laikus. Nuo vieno 
bokšto į kitą eina siena, rodosi, keturių aukštų su daugybe langų, ar, tikriau 
sakant, langų angų, kurios vietomis jau labai apgedusios. Jų sutaisymas ka- 
žin ar beapsimokėtų. Lygiagrečiai su šita siena // [34] eina kita, taip pat su 
langais, taip pat apirusi. Tarp sienų padaryti kambariai. Gali būti, kad viršu- 
tinio aukšto kambariai buvo skirti pilį ginantiems kariams. Nuo vieno bokš- 
to iki kitam yra apie 70 metrų. Pilies korpusas turi apie 90 metrų (ar žings- 
nių) ilgio. Jis gal kiek platesnis už bokštų sparną. Prieš jį pietų šone yra slė- 
nis, kurs galėjo būti kitais laikais net pilnas vandens. Korpuse daug kamba- 
rių, dideli rūmai. Vietomis tebėra laiptai iš aukšto į aukštą. Šiuose būta pa- 
puošimų, gal freskų. Bet nieko žymesnio. Antrojo sparno tėra tik viena sie- 
na. Ji jau labai sutrupėjusi. Gal buvo ir antra siena. Jos yra likusios tik nedi- 
delės žymės. Pilis yra archeologinės komisijos žinioje. Maža lėšų teturėda- 
ma komisija nedaug tegali padaryti pilies konservavimui, bet šis tas daro- 
ma. Korpuso stogo nemaža dalis jau pataisyta. Komisija būk siūlusi salezie- 
čių vadovybei įtraukti pilį į savo būsimų pastatų eilę. Kun. Skeltys pasiūly- 
mo negalėjęs priimti, nes būsimos Vytėnuose mokyklos reikalams reiktų 
didesnių patalpų negu tos, kurios tilptų tarp jau esamų sienų. Tos sienos per 
daug jau silpnos, kad apsimokėtų jas taisyti. Saleziečiams atrodė, kad prak- 
tiškiausia būtų sienas nugriauti ir statyti naujas, kad patalpos tarp sienų išei- 
tų platesnės. Komisija su sienų nugriovimu jokiu būdu sutikti negalėjo. 
Taip derybos ir nutrūkusios. 

Pilis kitados priklausiusi Gielgaudų [Gelgaudų] š šeimai, kuriai priklausė 
ir kitoje Nemuno pusėje esąs Gielgaudiškis [Gelgaudiškis]. Kada ten buvęs 
atvykęs į pilį bene anglų konsulas, kuris sakęs, kad paskutinė pilies savinin- 
kė dar neseniai tebebuvusi gyva kur tai Anglijoje. Ji esanti labai labai sena 
ir savo jaunystėje dar buvusi pilyje. Kiti šeimos nariai ištautėję ir virtę ang- 
lais ir angliškai pasirašą Gedgoud ar panašiai. Pilis gal buvo palikta lenk- 

mečio laikais (1863—4 metais). Pirmą kartą būdamas Zomke pas a.a. kun. 
Petraitį“* mačiau pilies kalne gana tolokai nuo pastatų labai gražioje vietoje 
kapą, kuriame būta palaidota kažin kokio karininko. Dabar tenai saleziečiai 
yra pasistatę šaunią koplytėlę. Į koplytėlės // [35] rūsį jie perkėlę a.a. kun. 
Petraičio palaikus ir pasidarę vietų savo kapams. Tvarkydami vietą radę vi- 
so, rodosi, penkis griaučius, kuriuos palaidoję į vieną kapą šalia koplytėlės. 
Koplytėlė dar nebuvo baigta, kada buvo atsibastę į Vytėnus bolševikai. Jie 
ir koplytėlėje pašeimininkavo savotiškai. Durys gal ir nebuvo rastos užra- 
kintos, tik užbrinkusios. Gana to, kad bolševikai jas atidarydami gerokai 
aplaužė. Koplytėlės gale buvo įtaisytas vitražas su paveikslu Marijos Krikš- 
čionių Pagalbos. Dabar vitražas subadytas ir apdaužytas. Aiškus barbarų 
darbas. Apie šių žmonių kultūringumą galima spręsti kad ir iš tokio dalyko. 
Vytėnuose stovėjęs kariuomenės dalinys. Buvo ten ir bolš.[evikų] karinin- 
kų. Įsižiūrėję į truputį blizgančias grandinėles, kuriomis pririšami, sakysim, 
prausinės kamščiai, ventiliatoriai ir t.t., minietieji karininkai nutarė panau- 
doti juos didesniems reikalams. Ėmė jų keletą, supjaustė į gabalus ir prisi- 
segė prie savo kišenių, kaip kad daroma įsidėjus į kišenę laikrodėlį, kurio 
grandinėlė pasilieka kaboti. Na ir išėjo, kaip seniau rusiškai dainuodavo: 
„Jesli barin pri ciepočkie, jefto (7) značyt bor časov“. Tik čia buvo tas skir- 
tumas, kad ne tik nebuvo „časov“, bet ir „ciepočka“ buvo padaryta iš papra- 
stos misinginės ar panašios medžiagos grandinės. Daug ir kitų baisaus 
bol.įševikų] nekultūringumo pasireiškimų buvo tuose pačiuose Vytėnuose. 
Šaleziečiai, žadėdami čia įsteigti savo įstaigas, buvo jau ne tik pasidarę rei- 
kiamus planus, bet ir pasigaminę nemaža reikiamos medžiagos. Bol.[ševi- 
karį visa sunaikino. Liko tik jau nulieti būsimųjų pastatų pamatai. Jų 
bolš.[evikai] sunaikinti neįstengė, jei ir būtų norėję. Ateis geresni laikai, ant 
padėtų jau pamatų galima bus toliau statyti. Tame pat kalnelyje, į pietus 
nuo dabartinių pastatų, papuoš tą vietą ir graži numatyta čia pastatyti baž- 
nyčia. Kada lankiaus pas a.a kun. Petraitį, mačiau kone visą šimtą ypatingų, 
gal amerikoniško tipo avilių, sustatytų eilėn prie nemažo tvenkinio. Juokais 
buvo sakoma, kad bitės, skraidydamos ant tvenkinio, gali jame prigerti. // 
[36] Tvenkinys mat atrodė gana didelis, lyg kokia upė. A.a. kun. Petraitis 
buvo ypatingas kai kurių dalykų mėgėjas. Atsimenu jį tokį iš labai senų lai- 
kų. Gal tai buvo mano profesoriavimo pradžioje, o gal dar tebėjau moks- 
lus... Vienas ar su kuo ten buvau nuvykęs į Papilę už Šiaulių. Klebonas ten 
buvo iš Panevėžio pažįstamas kun. P.Jurskis“. Panevėžyj jis buvo vikaras, 


“* Antanas Petraitis (1861-1933) — kunigas. 1887 m. baigė Kauno kunigų seminariją. 
1905-1930 m. kunigavo JAV. 

“ Petras Jurskis (1863-7)- kunigas. 1886 m. baigė Kauno kunigų seminariją ir tais 
pačiais metais paskirtas Papilės vikaru, vėliau — klebonu. 

gana mėgiamas g[arbės] kanauninko, Panevėžio klebono Mik. Khodoravi- 
čiaus““. Kunigas Jurskis nusivedė mane ir į kunigo Petraičio naujai pastaty- 
tus namus. Namai kaip namai; visai nemaži, mediniai. Namų vidus dar bu- 
vo neįrengtas, bet vienoje vietoje sienoje jau buvo įtaisyta papėdėlė ir ant 
jos pastatyta graži Švenč.[iausios] Panelės stovylėlė. Toliaus nedidelio kie- 
mo dalis buvo paversta tvenkiniu, kurs tam tikrais grioviais (juk nėra kaip 
vadinti jų kanalais) buvo sujungtas su nedideliu pro Papilę tekančiu Ventos 
upeliu. Juokdavosi iš kun. Petraičio, kad jis savo kieme turi visą uostą. A.a. 
kun. Petraitis anuo metu jau buvo baigęs kokią dešimtį kunigavimo metų, 
buvo susirinkęs pakankamai lėšų namams pasistatyti ir gal laikomas šio- 
kiuo tokiuo šykštuoliu, kurs per dešimtį metų nepirkęs nė vienos naujos 
skrybelės, kuri visai nusidėvėjusi ir betikusi tik varnos lizdui. Su savo vys- 
kupu jis turėjo kokių ten nesusipratimų. Gal ta ir buvo priežastis, kad pali- 
kęs Papilę išsidangino į Ameriką ir čia klebonavo keliose parapijose neįsi- 
gydamas didelio vardo, bet susikraudamas ne taip jau maža dolerių. Turėjo 
nusipirkęs nemažos vertės teleskopą, kuriuo didžiavosi ir dėl kurio gal jau 
laikė save nemažu mokslininku. Ar turėjo Amerikoje savo observatoriją, 
nežinau, bet Lietuvoje ruošėsi observatoriją įkurti. Kai buvo pravesta „Že- 
mės reforma“ ir atsirado dvarų centrų, kun. Petraitis įsigijo Zomkaus centrą 
(ties senais Borkais), pasistatė gyvenamus namus, aptvarkė tvenkinį (vieną 
iš daugelio) ir pats čia apsigyveno. Jo teleskopo Lietuvoje // [37] kažin kaip 
neįvertino, ar nenorėjo įsileisti jo be muito, todėl teleskopas buvo parduotas 
Amerikoje. Gal būtų buvęs geras dalykas ir teleskopas su observatorija 
Zomke (Vytėnuose), bet padovanodamas savo ūkį saleziečiams, aš manau, 
padarė daugiau naudos kraštui, nekaip kad būtų įsisteigęs observatoriją su 
savo teleskopu. Visa, ką darė kun. Petraitis, vis susidėdavo iš dviejų dalių, 
kurių viena buvo labai praktiška, o kita labai panaši į tam tikrą maniją. Ma- 
nija buvo teleskopas, manijos buvo ir aviliuose. Didelė jų daugybė, ypatin- 
ga forma turėjo visus nustebinti, bet kad tie aviliai, keletą išskyrus, [tai] Ži- 
nojo visi kaimynai ir juokdavosi iš žmogaus silpnybės, — aišku, visai nekal- 
tos. Ne be tos pačios manijos buvo įrengtas ir pats tvenkinys su šliužais ir 
t.t. Gavę dovanų saleziečiai tvarkė ir plėtė palikimą, bet atėję bol.[ševikai] 
turėjo progos parodyti ir ką jie moka. Bitės buvo jų sunaikintos ir avilių da- 
lis atsirado kaimynystėje. Nemokėdami apseiti su šliužais, jų pakelti, 
bol.[ševikai] juos sulaužė, tvenkinio vandenį išleido, trumpai sakant, padarė 
įvairių nuostolių pradėtam gražiai tvarkyti ūkiui. 

Turėjo kun. Petraitis ir kito šiapus vandenyno įsigyto turto. Turėjo pirk- 
tų namų Klaipėdoje, skyrė juos geriems tikslams, nenorėjo, kad turtas nuei- 


i “6 Originale — taip parašyta. Chodoravičius ar Chadaravičius Mykolas (1840-1908) — 
Žemaičių vyskupijos kapitulos garbės kanauninkas. 

tų niekais, patektų į svetimas (v[okiečių|) rankas. Nepalankios gyvenimo 
momento aplinkybės, politiniai pasikeitimai padarė, kad, pardavęs be ato- 
dairos ne laiku, negalėjo išgelbėti savo turtų, kurs visas pateko kaip tik 
tiems, kam kun. Petraitis labiausiai nenorėjo. Taip aiškino man tą dalyką 
kun. Bajerčius“". 

Visas Vytėnų gėrybes rodė pats kun. Skeltys ir pats žadėjau sau dar ge- 
riau į jas pasižiūrėti, lyg užmiršdamas, kad bolš.Įevikų] pavojus čia pat. 
Tikrovę priminė atvažiavusi automašina. Pasirodė, kad atvažiavo 
saug.[umo] polic.[ijos] vyresnybės pasiųstas jaunas karininkas [ir atvežė] 
parašytą man leidimą pervažiuoti sieną į // [38] Vokietiją. Bandėme klausi- 
nėti jį įvairių dalykų, bet jis nieko nežinojo. Atsivežė blankelius ir antspau- 
dą. Turėjo parašyti tam tikrą dokumentėlį ir jį tiksliai išpildė. Jam ar grei- 
čiau polic.[ijos] šoferiui Laučiui įdavėme raštu keletą paklausimų, paaiški- 
norne, kad, jei bus reikalo važiuoti, esame pasiryžę važiuoti per Frauenbur- 
g4, toliau į Pietų Vokietiją, gal į Vieną. Vis dar tebebuvo šiek tiek vilties, 
kad važiuoti reikės ne taip greitai, ir nuėjome ramiai t' vakar! miegoti. 


1944.VIL31. Pradėjau dairytis, kur čia galėčiau rasti vietą po medžiais, 
kad ūksmėje galėčiau pasėdėti, gal ką paskaityti ar rašyti. Kunigai, viešėju- 
sieji Vytėnuose, pradėjo skirstytis. Buvo šiek tiek vargo, kol kun. Usoris““ 
suprato, kad jam patogiausia pasilikti Vytėnuose ir čia laukti bolševikų. 
Jam kaip ligoniui juk negali grėsti iš jų pusės joks pavojus. Bet po pietų pa- 
aiškėjo, kad išvažiuoti teks nelaukiant. Pradėta ieškoti priemonių išvažiavi- 
mui. Sugalvota tokis dalykas: rekvizuoti kun. Morkūno“? sunkvežimį nežiū- 
rint visų jo trūkumų, sudaryti nedidelę važiuojančių kompaniją, susikrauti 
visus dalykus ir važiuoti į Jurbarką, o iš ten į Smalininkus ir toliau. Organi- 
zuoti padėjo tėvas Fulstas“ su nemažu pasiryžimu, bet ir su tam tikra nela- 
bai mums suprantama kaip ir baime ir svyravimu. Neseniai palikusieji Kau- 
ną ir jau apšaudyti kelyje pranešė, kad Kau[no] rūmuose Maziliauskas“! pa- 


“7 Pranas Bajerčius (1894-1967) — kunigas. Rūpinosi katalikų sielovada Klaipėdos krašte. 

*š Stanislovas Ūsoris (1896-1955) - kunigas. 1919 m. baigė Kauno kunigų seminariją, 
studijavo Friburgo universitete ir gavo filosofijos daktaro laipsnį. 

*? Simonas Morkūnas (1902-1997) — prelatas. Baigė Kauno kunigų seminariją ir VDU 
Teologijos-filosofijos fakultetą. Vokiečių okupacijos metais buvo Vilijampolės klebonu, 
gelbėjo žydus. Nuo 1949 m. gyveno JAV. ' 

"O Karolis Fulstas SJ (1903-1991) — vokiečių jėzuitas, nuo 1926 m. savo gyvenimą 
susiejęs su Lietuva. Daugiausia energijos skyrė darbui Kauno jėzuitų gimnazijoje, bet taip 
pat dėstė Kauno kunigų seminarijoje ir VDU Teologijos-filosofijos fakultete. 1941-1944 m. 
Lietuvos episkopato paprašytas ir Šventajam Sostui pritarus, K. Fulstas SJ atstovavo 
Lietuvos katalikams vokiečių karinėse ir civilinėse įstaigose. Plačiau žr:. Tėviškės žiburiai, 
1991, Nr. 26 (06 25), p. 5. 

"I Maziliauskas — kanauninkas, daugiau duomenų nerasta. 

sisakęs, jog rūmuose esąs : usprogdintas tik vienas langas. Po tam tikrų per- 
traktacijų atvažiavę saugumo viršininkas Schmitzas ir Šveiceris pareiškė, 
kad jau visai metas važiuoti ir susipakavimui skyrė tik pusę valandos, kuri 
bekraujant dalykus į sunkvežimį pailgėjo iki valandos, bet ne daugiau. Su 
rezignacija teko žiūrėti į tą susikrovimą, kurs turėjo būti paskutinis savo 
vyskupijoje. Susikrovėme, atsisveikinome ir išvažiavome į Jurbarką, kur 
buvo numatyta nakvynė. // [39] Lydėjo ginkluotas automatu Šveiceris. Be 
nuotykių atvykome į Jurbarką. Priimti labai meiliai administratoriaus ra- 
miai nuėjome gulti. Šveiceris buvo palikęs mus kelyje, nes ir visas saugu- 
mas jau kraustėsi už Lietuvos sienų ir turėjo savo stovyklą miške. 


1944.VIII.1. Atsikėliau išsimiegojęs. Jaukioje gražioje Jurbarko bažny- 
čioje atlaikiau šv. mišias. Klebonijoje duota užkąsti taip gausiai, lyg kad būtų 
buvę laukta svečių su ypatingu pasiruošimu. Na ir pradėta laukti vežimo. 
Laukiant pasivaikščiojau po šventorių. Klebonas pasakojo, kad turėjęs pa- 
ruoštą visą sausą medžiagą bažn.[yčios] bokštui, bet prieš keletą dienų visa 


laukti geresnių laikų. Pačiame Jurbarke, kurs yra neseniai daug nukentėjęs 
nuo gaisro, kaip ir nesimato karo žymių, bet prieš miestą yra padaryti dideli 
apkasai; keliu pravažiuojama tik pačiu viduriu; jis gal yra gerokai užminuo- 
tas. Kelias iš Jurbarko pravažiuojamas greitai, be kliūčių. Lydi mus tė.[vas] 
Fulstas. Policijos palydovai nepasirodo. Štai jau ir siena. Ją pravažiuojame 
beveik nesustodami. Fulstas, matyt, šiek tiek nervinasi ir bijo kažin ko. Jis 
geriau pažįsta savuosius, tai ir gali geriau spręsti, kada reikia daugiau bijoti ir 
kada mažiau. Muitinė toliau nuo sienos. Saugumo policija buvo pasakiusi, 
kad galime krautis visus savo daiktus, kad viskas bus praleista. Bet ar tai bu- 
vo visai tikra, ar gal tik nuraminimui. Buvo surinkta visų dokumentai ir pa- 
sai. Muitininkas pasirodė žmogus labai ramus. Pasiėmė dokumentus, juos 
skaitė. Ką ten Žymėjosi ir // [40] sugrąžino. Į vežimo daiktus nė nežiūrėjo. 
Gal turėjo iš anksto nurodymų. Saugumo žmonės, kurių vienas turėjo mus Iy- 
dėti iki Tilžei, nepasirodė. Labai patenkintas F.[ulstas], kad pravedė mus pro 
muitinę, paliko mus ir pats grįžo gabenti kitų. Mes ramiai dardėjome savo 
Lastwagenu iki pasiekėme kelią, kuriuo pasukama į Tilžės tiltus. Čia mus su- 
stabdė ir pasakė, kad, nežiūrint visų mūsų leidimų, mums reikia dar gauti iš 
policijos leidimas pervažiuoti tiltą. Vadinasi, reikia ieškoti policijos. Reikia 
keliauti, kad ir nelabai toli, į Pagėgius. Pagėgiuose šauksimės pagalbos vietos 
klebono kun. Bajerčiaus, kuriam turėjo patelefonuoti Viešvilės klebonas ku- 
nigas Lekavičius“, labai simpatingas žmogus. Bajerčių radome, ryžosi eiti 


7 Juozas Lekavičius (1906— 7) - kunigas. 

padėti mūsų žmogui rasti policiją ir ten derėtis. Nuėjo ir pražuvo, teko laukti 
labai ilgai, gal porą valandų. Buvo pradžioje kalbėta, kad leidimą duosiąs ko- 
mendantas, kuris ten pulkininkas. Paaiškėjo, kad jis nekompetentingas davi- 
nėti leidimus civiliams. Kitur (ar toje pačioje įstaigoje) pažadėta duoti rytoj 
atsarginį policijos valdininką, kurs mus palydėtų iki saugumo policijos pačio- 
je Tilžėje. Nebuvo kas daryti. Ryžomės nakvoti pas kleboną, kurs turi Pagė- 
giuose ne tik naują bažnyčią, bet ir naują nemažą kleboniją. Gyvena vienas. 
Ruoša pas jį, matyt, užsiima kasdien ateinanti samdyta moteris. Bet dar nebu- 
vom atsigulę, kad išgirdome sirenų kaukimą. Vadinasi, buvo skelbiamas oro 
pavojus. Pavojaus paskelbimą sutikome gana abejingai, truputį pykdami, 
kam čia mus sulaikė. Bet ėjome slėptis į // [41] nelabai toli esantį miškelį. 
Nebuvome dar gerai atsisėdę ant slėptuvės [suolų], kaip išgirdome, kad pavo- 
jus atšaukiamas. Grįžome į butą. Susiraičiau kaip stovėjau ant kanapkos ir 
keletą valandų pamiegojau bent taip, kad jaučiaus pailsėjęs. Mano bendrake- 
leiviai bandė miegoti atsigulę asloje; sakėsi, kad tai jiems labai pasisekę. 
Kun. Bajerčius, matyt, neturi geresnių santykių su valdančiais ir nėra per 
daug paslankus patarnauti. Bet verčiau verčia kaltę ant kitų. Apie savo kai- 
myną pasakė, kad jis neesąs labai sveikas, labai ilgai miegas, tai neverta jam 
ir telefonuoti. Priešingai, iš daugelio kitų teko išgirsti, kad kun. Lekavičius 
labai šaunus vyras, gerai sugyvenąs ir pasižįstąs su reikiamais žmonėmis. Bet 
ką čia supaisysi. Visi yra geresni. Pagėgiuose pradėjome gerti savo kavą ir 
valgyti savo užkandžius. 


1944.VIII.2. Iš Smalininkų į Pagėgius važiavome vadinamuoju Klaipė- 
dos kraštu. Važiavau juo nebe pirmą kartą. Galėjau juo domėtis labiau, va- 
žiuodamas pirmą kartą. Dabar nebebuvo naujiena, nebebuvo ir susidomėji- 
mo. Pagaliau nėra jame nieko ypatingo, kuo reiktų domėtis. Vieškelis geras; 
. bet tokių ar panašių vieškelių yra jau gana visoje Lietuvoje. Sodybų ir dirba- 
mos žemės pakelėje ne per daugiausia. Daug, labai daug pakelėje miškų, ar 
tik miškelių. Sodybos žymiai skiriasi nuo lietuviškųjų. Nebedaug čia yra likę 
pastatų su šiaudiniais stogais, bet jų yra. Pastatai didelėje daugumoje mūri- 
niai. Jie jau gana seni. Tai ženklas, kad gyvenimas čia jau gana seniai yra taip 
susitvarkęs, kad gyventojai čia jau nebe naujakuriai. Jų lyg kad mažoka, bent 
iš kelio jų nesimato; jie gal gyvena už tų miškelių. Pakelėje rugiai nupjauti, 
bet žmonių laukuose, ypač vyrų, galima matyti tik nedaug. Vokiečius truputį 
seniau stebino, kad mūsų moterys važiuoja vienos ir valdo arklius. Dabar tas 
pats ir pas juos. Labai didelio kariško judėjimo kelyje vis tik dar nesimato. 
Tokių gurguolių, kaip važiuojant iš Kauno, čia dar nėra. 

Viešvilės klebonija gražioje vietoje, kelios dešimtys // [42] žingsnių 
atstu nuo kelio, turi gražiai karpomomis eglėmis apsodintus kapus prie pat 
kelio. Tai kreipia į save didesnį pravažiuojančio dėmesį. Klebonas kun. Le- 

kavičius atrodo labai kultūringas, simpatiškas žmogus. Privažiavus kelią 
(plentą), kuriuo tenka važiuoti iš Tauragės į Tilžę, tuojau pajuntama, kad 
čia jau nebe taikos, bet karo zona. Važiuojančių daug. Automobiliai pilni 
kariškių, ir tai gal aukštesniojo rango. Pravažiavimas stropiai saugojamas, 
kontroliuojamas. Kada mus nukreipė Pagėgių link, turėjome pravažiuoti vi- 
są eilę, gal daugiau kaip puskapį kažin ko laukiančių sunkvežimių. Pagėgiai 
panašūs į priemiestį, bet priemiestis didesnio miesto ar gelžkelio stoties; ne 
dėl to, kad čia būtų daug gelžkelio bėgių ar susigrūdimas vagonų, bet dėl 
savo kažin kokios ypatingos išvaizdos. Yra čia pakankamai medžių, bet do- 
minuoja kažin koks ypatingas pilkumas... 

Važiavimą iš Pagėgių pradėjome ne be tam tikros baimės, nors buvo, 
rodosi, pagrindų tos baimės nebeturėti. Tiesa, Pag.[ėgių] kle[bonas] kun. 
B.[ajerčius] gąsdino, kad gali paimti mano visus palydovus į darbus, bet pa- 
našios baimės neįkvėpė, bent man, sutiktas pas kleboną kariuom [enės] ka- 
pelionas. Savo laikysena jis labiau priminė truputį didesnio rango kariškį 
negu kuklų kunigą. Bet taip tik rodėsi. Ir jis buvo kunigas savo vietoje, gal 
net pasiryžęs bandyti ieškoti mums protekcijos pas karinę jo vadovybę, gal 
pas jo generolą. 

Vadinamuosius pabėgėlius policija paprastai nukreipia į Arbeitsamtą, 
kurs, žinoma, renka sau darbininkus. Susitikti su Arbeitsamtu, žinoma, ne 
taip jau malonu. Arbeitsamtas ne visur skiria kunigus nuo kitų. Iš pačios 
vyskupo pašonės trys kanauninkai ir trys katedros vikarai buvo paimti į ap- 
kasų darbus. Vyskupui iš Fauenburgo teko kreiptis į gauleiterį R.Kochą tų 
kunigų reikalu. Gauleiteris, tiesa, pripažino, kad kunigai netinka apkasų 
darbams, ir paimtieji nei kastuvo į rankas nepaėmė, buvo sugrąžinti namo, 
bet su svetimais kunigais galėjo atsitikti ir kitaip. Pagėgių policijos nukrei- 
pimas mūsų // [43] ne į Arbeitsamtą, bet į saugumo SD policiją Tilžėje bu- 
vo mums palankus ženklas. Ir tikrai baimė pasirodė be pagrindo. Pažadėto 
policijos palydovo teko truputį luktelėti, ypač kad nelaikėme Pagėgiuose 
šv. mišių ir todėl turėjome daugiau laisvo laiko. Tas palydovas buvo paim- 
tas iš miestelio piliečių, turėjo savo krautuvę, todėl turėjo turėti ir savų rei- 
kalų. Policijoje jis buvo tik reikalui esant padėjėju. Žmogus paslankus, 
linksmo būdo, neniekinąs siūlomos rūkyti cigaretės, bet labiau mėgstąs lie- 
tuvišką šnapsą. Tas mums skirtas palydovas pagaliau atsirado. Savo dviratį 
užrioglino ant sunkvežimio, pats įsibrovė į vietą tarp šoferio ir manęs ir 
pradėjome kelionę į Tilžę apie 10 klm. Parodyto kelio sargui žandarui tam 
tikro policijos duoto lydraščio pakako, kad mus praleistų be jokių trukdy- 
mų. Baimės, kad vėl gali kas nors sugalvoti tikrinti mūsų vežimą, buvo vi- 
sai tuščios. Į Tilžę įvažiuojama per keletą tiltų, ir tai gana ilgų. Juos visus 
sugriauti, žinoma, bombomis negalima. Bet padarius spragą viename tilte, 
judėjimas galėtų būti sustabdytas. Tokia spraga, tik labai nedidelė, vieno 

tilto gale buvo tikrai padaryta didelio bombardavimo metu. Dabar spraga 
taip sutaisyta, kad visai nebesimato, kur ji buvo. Nemunas prie Tilžės išsi- 
šakojęs, turi ne vieną rankovę. Vieta, bendrai imant, gana žema. Matyti ap- 
linkui daug pievų, gal net šlapių pievų. Jei bombonešiai būtų skiriami tik 
tiltams bombarduoti, tai nepataikydami į tiltus turėtų kur numesti savo 
bombas be jokios žalos miesto gyventojams. Bet bolš.[evikų] vienų ar ir ki- 
tų padegamų bombų buvo nukreiptų ne tik prieš tiltus, bet ir prieš Tilžės 
miesto pastatus. Čia tai ir padaryta daug nuostolių. Yra sugriautų namų, ap- 
draskytų namų, gal ir apdegusių namų; bet turi būti labiausiai yra nukentėję 
šerpių stogai. Čerpės nuo sukrėtimo, sprogstant bomboms, yra iškeltos auk- 
štyn, savotiškai pasišiaušusios, sutrūkusios, nulinkusios žemyn ir t.t. Nu- 
kentėjusių stogų ir langų matyti daugybė. Labai didelis saugumo policijos 
namas turi iš visų pusių sudaužytų čerpių ir išbyrėjusių langų stiklų / [44] 
nemažos krūvelės. Kaip miesto viduryje, taip ir toli miesto pakraščiuose ga- 
lima matyti ypač daug nukentėjusių stogų. 

Mūsų palydovas atlydėjo mus iki saugumo policijos būstinės, išlipo iš 
sunkvežimio, pasiėmė savo dviratį iš sunkvežimio ir nudūmė savais keliais. 
Mes sustojome gatvėje ties saug.[umo] pol.[icijos] namais. Vežimą palikome 
gatvėje, pasitikėdami, kad niekas nebandys grobti mūsų turto, ir suėjome į vi- 
dų. Klausydami nurodymų pasiekėme kambarį, kuriame turėjome gauti leidi- 
mą keliauti toliau. Kambaryje buvo viena moteriškė, kuri pasakė, kad dirbąs 
čia sekretorius yra išvykęs į miestą. Prasidėjo laukimas, ir tai gana ilgas lau- 
kimas. Aš gavau kėdę atsisėsti, kitiems kėdžių neužteko. Moteriškė kalbėjosi 
lietuviškai. Ji buvo evakuota į čia iš Kauno, kur dirbo taip pat saugume. Ne- 
buvo gailimasi pagyrimų saugumui. Kambario saugotoja, solidari su savo 
saugumu, pasisakė nepalaikanti Zivilverwaltungo visų žygių, ir kad jis esąs 
ne be kaltės, jei daug lietuvių yra nusigręžę nuo vokiečių ir ryžosi eiti į miš- 
kus. Sutikome tame punkte, kad visur atsiranda visokių žmonių. 

Besikaibėdami baiminomės dėl mūsų vežimo, bet kambario saugotoja 
tikino, kad niekas jo nepalies, nes čia drausmė esanti griežtesnė negu Lietu- 
voje. Pasisekė, kad ji turinti evakuoti dukterį, kurios turėjo ieškoti ir rado 
kaime. Jos vyras, sakė, jau žuvęs kare. 

Laukėme jei ne porą valandų, tai vis tik daugiau kaip valandą. Jau bu- 
vome besiunčią šoferį su kortele pas vežimą, kaip atsidarė durys ir jose pa- 
sirodė vidutinio amžiaus gana išblyškęs valdininkas. Tai ir buvo reikiamas 
mums saug.[umo] valdininkas. Pasisveikino ir paklausė, ko mes norime. 
Paklausė vokiškai, bet mes jau žinojome, kad jis gerai kalba lietuviškai. At- 
sakėme, kad norime važiuoti toliau ir ieškome leidimo pradėti kelionę. Tru- 
putį pasižiūrėjo į nemažą jau pluoštą mūsų dokumentų. Dar paklausė, kur 
mes // [45] žadame važiuoti. Nepasakė, bet atrodė, kad jam reikalas jau ge- 
rai žinomas; padejavo, kad užmiršęs savo akinius, bet tuojau atsirado pagal- 

bininkė — mašinistė. Saug >jusi kambarį moteris buvo jau išėjusi. Mašinistė, 
diktuojant valdininkui, bežiūrint parašė trumpą raštą — leidimą su nurody- 
mu, į kur važiuojame, ir „Empfehlungen“ kelionėje. Ir mes buvome laisvi ir 
galėjome grįžti prie savo vežimo. Kan. Kapočius“ pasiuntė saug.[jumo] val- 
dininkui pakelį cigarečių, kurias jis priėmė, sakydamas neesąs didelis rūko- 
rius. Mašinistė laimėjo daugiau, nes gavo muilo gabalą, kurs buvo evakuo- 
tas, kad nepatektų į bolševikų rankas. Atsisveikinimas atrodė gana šiltas ir 
linkėjimai nuoširdūs. Patekę vėl į savo Lastwageną ir pasiklausę, kuria 
kryptimi mes turime važiuoti, nepasižiūrėję arčiau į subombarduotą Tilžę, 
leidomės tolesnėn kelionėn. 

Tilžę taip pravažiuojant, darė įspūdį nemažo miesto, galėjo imponuoti 
savo senesne išvaizda, nors, žinoma, nėra nieko, kas būtų nors šiek tiek di- 
dinga. Gyventojų Tilžė, rodosi, turėjo apie 60.000 (7). Kaunas didesnis už 
ją kone tris ar daugiau kartų. Bet Kauno negalima matyti, taip sakant, vienu 
kartu. Jo priemiesčiai: Šančiai, Žaliasis Kalnas, Vilijampolė ir t.t. didesni 
už miesto centrą ir atrodo visai atskiri vienetai. Tik dėl to Kaunas nedaro 
didelio miesto įspūdžio. Būdami Tilžėje turėjome šiokios tokios baimės, 
kad tolesniame kelyje galime sutikti žygiuojančių į frontą kolonas ir todėl 
mūsų važiavimas galės būti trukdomas. Mes klausinėjomės, kurs kelias į 
Karaliaučių gali būti laisviausias. Ir saug.[umo] polic.[ijoje] buvo pataria- 
ma važiuoti pro Labiau (Til.[žės] pol.[icijos] vald.[ininkas], kalbėdamas 
lietuviškai, aiškiai pavadino ją Labguva; gal taip ją tebevadina vietos gy- 
ventojai, o gal tik norėjo pasirodyti žinąs jos tikrą lietuv[išką] vardą). Klau- 
sydami patarimo važiavome pro Labguvą. Kelias visur buvo geras, dau- 
giausia meksfaltuotas. Krašto išvaizda visur ta pati. // [46] Gyvenami trobe- 
siai mūriniai, vidutiniško didumo. Tarp tų trobesių, kad ir ne taip daug, bet 
buvo matyti ūkio pastatų, dengtų šiaudais. Šiaudinių stogų buvo gana senų, 
bet buvo ir naujesnių ir net visai neseniai taisytų tais pačiais šiaudais. Kiau- 
rų stogų, apirusių trobesių kaip ir nesimatė visai. Rugiai pakelėje buvo nu- 
pjauti. Vežamų namon dar maža. Lauko darbus dirbančių darbininkų vyrų 
kaip ir nesimatė. Derlius neimponavo dideliu gausingumu, bet neatrodė taip 
pat prastas. Savo laiku nuimtas ir sudorotas žadėjo duonos pakankamai. 
Važiuojančių keliu buvo palyginus nedaug, bet šiek tiek buvo. Kokiose tri- 
jose vietose matėme rusų belaisvių. Į veidus nebuvo laiko arčiau įsižiūrėti, 
bet gal dauguma veidų buvo nerusiški. Vieną kitą tikrai mačiau totorišką. 
Tie belaisviai neatrodė per daug nuvargę ar prislėgti. Matėsi gal net nemaža 


" Feliksas Kapočius (1895-1971) - kanauninkas. 1918 m. baigė Kauno kunigų 
seminariją. 1927-1944 m. - Kauno Prisikėlimo bažnyčios klebonas. Nuo 1950 m. gyveno 
JAV. 

linksmų, bent nepaniurusių veidų. Poroje vietų didesniais būriais ilsėjosi 
pakelėje, ir, matyt, sugulę miegojo. 

Be vargo atvažiavome į Labguvą, Važiuodami per ją sugalvojome ieš- 
koti kavinės ir neapsivylėme. Tilžėje nepavyko rasti laikraščių. Laikraščių 
Labguvoje nė nebandėme ieškoti, bet kavos radome. Viename lange pama- 
tėme parašą, kurs sakė, kad kavos galima gauti kone visą dieną paskirtomis 
valandomis. Tik šventadieniais tokių valandų mažiau. Atsiklausę įėjome į 
vidų. Susėdome prie staliukų, kaip ramiausiais laikais. Radijas davė kažin 
kokią muziką. Kavą begeriant susilaukėme ir paprasto radijo pranešimo. 
Išgirdome, žinoma, nedaug. Prie kavos gavome po tris gabalus kažin kokių 
saldžių pyragaičių. Gabalai buvo visai nemaži. Tas, kurį gavau, gal nebuvo 
labai riebus, bet pakankamai saldus ir skanus; nepasenęs. Kava buvo taip 
pat visai pakenčiama ir savo skanumu, ir aromatu. Galima buvo gauti, kas 
norėjo, ir alaus atsigerti. // [47] Patarnavo jaunos mergaitės - aukšto ūgio, 
ypač viena. Svečių matėsi visokių. Daugiau moterų. Mačiau ir vieną kitą 
kariškio apdarais. Atsigaivinę kava, pasistiprinę savo iš Vytėnų pasiimtais 
buterbrodais važiavome toliau ir pagaliau pasiekėme Karaliaučių. 

Anksčiau buvome manę užvažiuoti pas Graue Schwestern — Pilkąsias 
seseris, kurių būrelis jau yra ir Lietuvoje. Vokiečių buvo Nunciatūroje. Bet 
neįpratusiems Karaliaučius pasirodė per daug didelis miestas. Mūsų šoferis 
nekantravo, neįstengdamas orientuotis. Keleiviai neįstengė jo greit nura- 
minti. Ieškojome tik kelio, kuriuo galima iš Karaliaučiaus išvažiuoti. Ir, ži- 
noma, greit jį radome... Karaliaučiuje, nors ir jau keletą kartų buvo bombar- 
duotas ir yra šiek tiek apgriautas, gyvenimas eina pagreitintu tempu. Susi- 
siekimas atliekamas elektr.[iniu] tramvajumi, kurs visuomet, kiek mačiau, 
labai pilnas. Šiaip jau žmonės zuja iš vienos vietos į vietą. Tai vienoje, tai 
kitoje vietoje išgirsti galima ir lietuvišką žodį. Ne veltui Karaliaučius prie 
jūros, todėl ir jūrininkų apdarais žmonių čia galima pamatyti ne vieną. Ne- 
sukliuvę už svetimų ratų išvažiavome iš Karaliaučiaus tr leidomės Brauns- 
bergo link. Kelias toks pat, labai geras. Pakeliai vis dar tokie pat, kaip ir va- 
žiuojant į Karaliaučių. Gal kiek dažniau galima pamatyti prie kelio didesnį 
ūkį su žymesniais trobėsiais ir parašu, kad čia yra ir Gasthaus. Sustoti nie- 
kur tačiau nebandėme. Sustodavome tik tam, kad šoferis galėtų pakelėje pa- 
sisemti savo kibiru, kad ir iš pelkės, vandens ir pripildyti savo šaldytuvą, 
kurs vėl bežiūrint užvirdavo. Matėme pakelėje ir šį tą panašų į miestelius ar 
dvarus. Jų vardais nesidomėjome. Didesnių miestelių pravažiavome tik vie- 
ną. Jis vadinamas Heiligenbei! (Šventųjų Kirvis). Kodėl toks pavadinimas, 
nesiklausinėjome. Važiavome vis tolyn, kolei pagaliau pasiekėme tos die- 
nos kelionės galą - Braunsbergo miestą. 

Braunsbergo apylinkės tokios pat kaip ir kitų šio krašto miestų. Prava- 
žiuojant matėme tai vienoje, tai kitoje kelio pusėje lėktuvų ir įvairių lėktu- 

vams skirtų // [48] įrengimų. Gal čia yra visas didesnis aerodromas. Įva- 
žiuojant į miestą, matėme gana didelę žmonių minią, grįžtančią lyg iš kokio 
susirinkimo ar mitingo. Toli nuo mūsų kelio, ten, kur rodėsi esanti geležin- 
kelio stotis, buvo matyti būriai vaikų. Kaip vėliau paaiškėjo, buvo tai eva- 
kuoti iš Rytprūsių visų pirma vaikai. Vadinasi, čia jau buvo matomos ap- 
čiuopiamos karo pasekos, pasekos fronto priartėjimo prie Prūsų sienos. 

Braunsbergo [tekste parašyta — Frauenburgo] miestas nedidelis (jei ne- 
klystu, turi apie 20.000 gyventojų), apysenis, siauromis (bent palyginamai) 
gatvėmis. Iš karto daro patriarchališko miesto įspūdį. [važiavę pradėjome 
klausinėtis, kur čia gyvena šv. Kotrynos seserys, kurių centrą žinojome 
esant čia, Braunsberge. Ieškoti ir klausinėti ilgai neteko. Mūsų „Lastwage- 
nas“ buvo stabtelėjęs netoli bažnyčios, o prie bažnyčios, kuri buvo netoli 
Seserų namų, buvo ne vienas aiškintojas, kurs parodė, kaip galima priva- 
žiuoti prie paties vienuolyno. Paskiau paaiškėjo, kad seserys turėjo pasisia- 
čiusios naują didelį vienuolyną užmiestyje, už kokių 10 kim, bet tie vienuo- 
lyno namai čia paimti karo reikalams; juose esanti dabar didelė ligoninė. 
Seserys ją aptarnauja. Braunsberge, pačiame, yra seni namai ar, tikriau sa- 
kant, namų krūva, kur yra ir motiniški namai, ir provincijos centras, ir kan- 
didačių patalpos, kuriuose galėtų gyventi kokie 200 asmenų, o tebėra tik 
keletas. Viskas yra įrengta labai švariai, visur daržai, darželiai, kuriuose yra 
daug naudingų ir gražių augalų. Yra juose ir seserų kapai, gražiai tvarkomi; 
kapuose palaidotas ir vienas // [49] kapelionas, didelis seserų geradarys. 
Lygintis su šiuo vienuolynu nė iš tolo ir jokiu atžvilgiu negali Lietuvos Šv. 
Kotrynos kongregacija Krakėse (ar kur kitur). 

Sustoję ties vienuolynu, įsiprašėme į vidų. Pirmas susitikimas su vie- 
nuolėmis nepadarė geresnio įspūdžio. Vieni kitų suprasti visai negalėjome. 
Vienuolės vis klausė, ar mes čia atvykome kieno nors įsakymu, ar tas įsi- 
brovimas pas jas yra jom priverstinas. Tik pamažu pradėjo aiškėti, kad mes 
sustojome savo valia, ieškodami nakvynės, ir kad priėmimas visai nuo vie- 
nuolių priklauso. Dalykui aiškinti buvo iškviesias vienuolyno kapelionas 
Erzpriesteris — vadinasi, vietos dekanas, storokas vyras, bet ne ištižęs. Neil- 
gai trukus paaiškėjo, kas nuo ko priklauso, kad mes esame juk pažįstami, 
nes seserų vadovės buvo atvažiavusios Lietuvon ir lankėsi pas mane — ga- 
vome vietos nakvynei. Vežimas buvo įvažiuotas kieman ir čia pastatytas 
nakčiai. Rytojaus dieną (1944.VIII.3) atlaikiau šv. mišias gražioje seserų 
koplyčioje, gavome atsigerti kavos, asistuojant ir bovinant, taip sakant, se- 
serims ir pradėjome rengtis tolesnėn kelionėn. Rytmetį seserys buvo telefo- 
navusios apie mus Ermlando vyskupui į Frauenburgą ir gavusios atsakymą, 
kad vyskupas mūsų laukiąs. Paklaustas, ar nenorėsiu aplankyti seserų gene- 
ralinės vyresniosios, — ji gyveno kitame pastate prie to paties kiemo, - lydi- 
mas provinciolės, // [50] padariau laukiamą vizitą. Visos tuo vizitu jautėsi 

patenkintos ir nebeatrodė tokios ištižusios kaip iš vakaro. Pradėjau net pri- 
siminti, kurios iš jų buvo atvažiavusios lankyti Lietuvos kotryniečių. Kelio 
iki Frauenburgo buvo likę tik apie 10 kim. Todėl nebuvo ko skubėti. Ne- 
skubėjome, bet vis tik aivažiavome prieš pietus. 


1944.VIII.3. Frauenburge ketvirtadienis. Atvykęs į Frauenburgą čia iš- 
buvau dvi savaiti 

(VIIL.3-17). 

(17, 18, 19 keliavome sunkvežimiu iki Grinbergo. Iš Grūnbergo po mi- 
šių VIII.20 važiavome su Gr[iūnbergo] klebonu į Breslavą. Breslave buvom 
VIII.21 — 22, 23 ir 24. Tą pask.[utinę] dieną išvažiavom į Vieną, kurią pa- 
siekėme VIII.24 vakarop. Vienoje pirmą naktį nakvojau pas vienuolius ir 
pas juos atlaikiau šv. mišias (VIII.25). Toliau gyvenau jau pas Sacre Coeur 
seseris. Iš apdaužytų seserų namų teko persikelti nakvoti į slėptuvę... o ry- 
tojaus dieną po šv. mišių kažin kokioj baž.[nyčiojeĮ persikelti pas Amžino- 
sios Adoracijos seseris.) 

Frauenburge gyvena Varmijos (Ermland) vyskupai jau nuo senų laikų. 
Dabartinis vyskupas — Maksimilijonas Kalieris““. Man šiek tiek pažįstamas, 
nes buvo atvažiavęs Kaunan pas arkiv[yskupa] Aratą'“, chargė d'affaires Lie- 
tuvai, ir ta proga buvo ir pas mane atsilankęs. Kitados jis buvęs Berlyne Mi- 
chaels Kirchen klebonu ir buvo gana mėgiamas. Gerai apie jį atsiliepė ir da- 
bar kai kurios pažinusios jį vienuolės. Vėliau buvęs vyskupijos valdytojas Si- 
lezijoje, o iš čia jau patekęs į Varmijos vyskupus. Jį išvažiuojantį laikinieji 
dioeceziečiai palydėję kalambūru: Vobis Max, nobis pax, nors kažkas sakė, 
kad ir čia buvęs neblogas administratorius ir turėjęs savo šalininkų. Pats sa- 
kėsi suprantąs lenkiškai, nes jam tekdavę dažnai girdėti lenkų kalbą. Gal ir 
pats yra // [51] silezietis gimimu, bet lenkų, matyt, nesupranta, kaip nemėgsta 
ir jų kalbos. Turi ypatingą kai kurių vokiečių žymę: svetimas pavardes (ne 
vokiškas) laiko neištariamomis. Tai didelio atsilikimo įrodymas, nes šiandien 
net ir anglai jau yra įpratę ištarti žmogiškai, kada reikia, svetimų kalbų žo- 
džius, žinoma, ir pavardes. Amžiumi dar ne per senas, bet jau gali turėti virš 
60 metų. Atrodo pedantas visais atžvilgiais, šaltas ir kietas. Kažkurių jo būdo 
bruožų visai negalima suprasti. Mus atvažiavusius pasitiko labai mandagiai. 
Man nepradėjus kalbėti, bandė pasakyti keletą žodžių lotyniškai, į kuriuos aš 
atsakiau vokiškai. Man gyventi užleido savo kabinetą ir miegamąjį. Visas bu- 
tas apstatytas padoriais mebliais [baldais], tai ir šituo du kambariu. Bute yra 


“ Maksimilijonas Kalleris (1880-1947) — vyskupas. Nuo 1930 — Varmės vyskupas, 
1939 06 10 jam pavesta Klaipėdos prelatūros valdymas. 

*5 Antoninas Arata (1883-1948) — arkivyskupas. 1930-1935 m. Vatikano nuncijus 
Lietuvoje. 

keletas naujesnių vyskupų saveikslų. Senųjų vyskupų — lenkų paveikslus ma- 
čiau bažnyčioje ir kapitulos salėje. Kabinete labai daug knygų; tarp jų mačiau 
keletą ir prancūziškų. Knygos labai įvairios, bet visos pakankamai gražiai 
įrištos. Daug vokiečių klasikų. Daug vertimų iš svetimų kalbų į vokiškąją. 
Darė įspūdį, kad biblioteka nupirkta jei ne visa, tai bent didele dalimi iš kurio 
nors pasauliečio. Vysk. Kalleris gal laiko save liturgikos specialistu. Yra iš- 
leidęs, ir tai gražiai (pas Prustettą), maldaknygių su giesmėmis, ir tai gana 
įvairių. Pats laiko pamaldas labai taisyklingai. Dviem ar trim seserims pasa- 
ko pamokslą. Pamaldose koplyčioje teko dalyvauti ir mums kaip svečiams. 
Ne tik liturginius rūbus, bet ir sutaną pritaiko šventės iškilmingumui. (Papra- 
stai nešioja sutaną, eidamas iš namų ir toliau, apsivelka surdutu lig kelių.) 
[Čia baigiasi arkivyskupo J.Skvirecko kelionės užrašai, rašyti jo paties ranka 
viename sąsiuvinyje. Priede pridėta kelios ištraukos iš laikraščių, vokiškai 
nurašytos arkivyskupo. 


IŠTRAUKOS IŠ LAIKRAŠČIŲ [52-54] 


„Ermlžndische Zeitung“ '**1944.VIII.11 — Nr. 187 (Vertimas M.KLR.?") 

Šiaurinėje Nemuno srityje priešas jau šešios dienos tęsia savo prasiver- 
žimo bandymus, panaudodamas gausias tankų pajėgas. Sunkiose šarvuočių 
kovose puolimus nuolat seka priešpuoliai. Priešų įsiveržimai visur sulaiko- 
mi ir dažnai greitai sunaikinami. Priešas savo puolimus veda visoms jė- 
goms ir patiria didelių nuostolių. Degantis Raseinių miestas yra tarp dviejų 
kovos linijų. Šioje srityje bolševikai tik per šešias dienas prarado daugiau 
negu 440 šarvuočių (tankų)... 


„Deutsche Allgemeine Zeitung“, 1944.VIII.11 — Nr. 220. 

Bolševikų nesiskaitymą su jokiomis priemonėmis parodo jau ir tas fak- 
tas, kad jie jau dabar į frontą siunčia lietuvius, kuriuos jie jau užimtose sri- 
tyse prievarta mobilizavo... 


„Ermlandische Zeitung“ 1944.VIII. 12/13 — Nr. 188. 

Visiškai pasisekęs atkirtis ties Raseiniais. Vilkaviškis vėl atsiimtas... 
(Pranešimas iš Berlyno 11 August.). Reikšmingiausias paskutinių dienų 
įvykis Rytų fronte — tai sustabdymas bolševikų antpuolių į šiaurę nuo Ne- 
muno. Jau nuo 4 rugpjūčio Raseinių srityje pagal Dubysą sovietai visu 


"6 Originale virš laikraščio pavadinimo yra įrašas: Warmijos vysk. M. Kalleris + 
1947.VII.7. 
7 Vertė monsinjoras Klemensas Razminas. Ši teksto dalis spausdinama iš mašinraščio. 

smarkumu puolė su didelėmis pėstininkų ar šarvuočių pajėgomis. Daug kur 
pavykdavo jiem prasilaužti be atodairos panaudojant daugybę žmonių ir 
tankų. Bet visur jie būdavo su dideliais nuostoliais atmušami. Be to, jie ne- 
teko dviejų šarvuotų korpusų ir daugybės žmonių aukų. Taip didelių nuo- 
stolių akivaizdoje bolševikai ketvirtadienį jau nebepuolė. Tuo būdu šešias 
dienas besitęsęs bandymas su didelėmis pajėgomis prasilaužti pirmyn bol- 
ševikam nepavyko. 

Ne mažiau reikšmingas padėties išlyginimas įvyko kaimyniniame sek- 
toriuje į pietus nuo Nemuno. Čia paskutinių kovų metu bolševikam pavyko 
įsilaužti į mūsų gynimosi linijas ir paimti Vilkaviškį. Rugpjūčio 9 dienos 
ryte, po smarkaus artilerijos apšaudymo, prasidėjo mūsų šarvuočių ir šar- 
vuočių pėstininkų priešpuolis. Sovietai savo įsilaužimo srityje buvo sukon- 
centravę stiprias pajėgas, sutvirtintas gausiomis PAK baterijomis. Nežiūrint 
to, mūsų karo lėktuvų remiami daliniai po karštų kautynių jau pietų metu 
pasiekė Vilkaviškio miesto pakraščius. Priešas nors ir atkakliai gynėsi, bu- 
vo iš Vilkaviškio išstumtas į rytus... 


„Ermižndische Zeitung“ 1944,VIII.14 — Nr. 189. 

„Tolimesnis įsistiprinimas Rytų fronte“. 

„Prie Vilkaviškio sovietai pavakariais vėl pradėjo pulti, bet tik į šiaurę 
nuo miesto galėjo šiek tiek prasilaužti. Priešpuolis įsilaužimui pašalinti tuo- 
jau pat prasidėjo... 

Taip pat ir prie Kelmės atskiri bandymai prasilaužti į pietvakarius ve- 
dančio kelio kryptimi liko be pasėkų““... 


Įteikta 1999 m. lapkričio mėn. 


"8 Toliau dar yra keletas išrašų iš vokiškų knygų; jų čia nepateikiame. 

MEMOIRS OF ARCHBISHOP JUOZAPAS SKVIRECKAS AND THE 
DIARY OF HIS RETREAT FROM LITHUANIA 


Summary 


The publication of the archbishop Juozapas Skvireckas' manuscript has a 
twofold aim. The archbishop started writing down his memoirs on 13 July 1944, 
recalling his consecration, studies, work in the Kaunas seminary, relationship with 
bishops Pr. Karevičius and A. Karosas. Later, from 17 July to 3 Augusi 1944 the 
archbishop kept a diary in which he described his last days in Kaunas and his 
retreat from Lithuania via Jurbarkas, Pagėgiai, Viešvilė, Tilžė, Karaliaučius, 
Brausberg, Frauenberg, until Vienna. The publicized diary provides an authentic 
document to better understand the evenis of that period. 


